Νέα Σπάρτη Κοζάνης: Η παλιά Βουδωρίνα των Βαλαάδων, το χωριό που οι πρόσφυγες παρήγαγαν το 1923 ροδέλαιο – Του Σταύρου Καπλάνογλου | KOZANILIFE.GR\nΔιάφορα Άρθρα\t 30/07/2019\nΝέα Σπάρτη Κοζάνης: Η παλιά Βουδωρίνα των Βαλαάδων, το χωριό που οι πρόσφυγες παρήγαγαν το 1923 ροδέλαιο – Του Σταύρου Καπλάνογλου\nΜετά την ανάρτηση για την ποικιλία του τριαντάφυλλου του παράγεται το Ροδέλαιο, πολλοί φίλοι ζήτησαν πληροφορίες για το χωρίο του Τσοτυλίου Κοζάνης , την Βουδωρίνα που αργότερα ονομάσθηκε Νέα Σπάρτη που πρωτοκαλλιέργησε το τριαντάφυλλο με την άφιξη των προσφύγων από την Σπάρτη της Μ.Ασίας\nΓια το θέμα αυτό πρωτοδημοσίευσαμε στο περιοδικό της Ένωσης Σπάρτης Μ.Ασίας άρθρο ,που εδρεύει στην Ν.Ιωνία Αττικής το 2013 το οποίο και παραθέτω αυτούσιο\n”H NEA ΣΠΑΡΤΗ ΚΟΖΑΝΗΣ\nΣτο ετήσιο περιοδικό που εκδίδει ένα από τα μεγαλύτερα προσφυγικά σωματεία και ίσως και το παλαιότερο στην Αθήνα η Ένωση Σπάρτης Μικράς Ασίας δημοσιεύθηκε άρθρο μας. που αναφέρετε σε ένα χωρίο της Κοζάνης στην περιοχή του Τσοτυλίου που δεν υπαρχή πια κάηκε από τους Ιταλούς το 1943 και ότι απέμεινε από τους Γερμανούς το 1944 και λεγόταν ΝΕΑ ΣΠΑΡΤΗ εις ανάμνηση της πατρίδας που άφησαν στην Μ. Ασια και λεγότανε ΣΠΑΡΤΗ (σημερινή ονομασία ISPARTA).Το χωρίο παλαιότερα λεγόταν ΒΟΥΔΟΡΙΝΑ και σε αυτό κατοικούσαν Βαλααδες.\nΑΠΟ ΤΗΝ ΣΠΑΡΤΗ ΤΗΣ Μ.ΑΣΙΑΣ ΣΤΗΝ ΝΕΑ ΣΠΑΡΤΗ ΚΟΖΑΝΗΣ\nΑνάμεσα τους βρισκόταν και η αδερφή του πατέρα μου, Παντελή Καπλάνογλου, η Ευαγγελία Φώτογλου το γένος Σταύρου Καπλάνογλου, σύζυγος του Αναστάση, με τα 2 της τότε παιδιά την Ανθούσα και την Σουσάνα, γεννημένες στην Μ Ασία. Στην Ελλάδα , γεννήθηκε και ο Κώστας.\nΤα ονόματα αυτά ΣΕ ΕΙΚΟΝΑ ΠΟΥ ΕΧΟΥΜΕ ΑΝΑΡΤΗΣΕΙ\nΤον αγώνα αυτό, το χωριό τον πλήρωσε άγρια, καθώς μέσα στην κατοχή κάηκε 2 φορές . Την πρώτη φορά από τους Ιταλούς στις 28 Μαρτίου (1943),όταν ισχυρή δύναμη Ιταλών από τη Θεσσαλία εισέβαλε στο Βόιο για να τιμωρήσει την αντίσταση και πυρπόλησε στην αρχή το Τσοτύλι και στην συνέχεια και άλλα χωριά, ανάμεσά τους και τη Νέα Σπάρτη. Η δεύτερη φορά ήταν από τους Γερμανούς.\nΟ νεαρός συνάδελφος Γεωπόνος Γ. Κασαπίδης πήγε στη Σπάρτη, όπου έκατσε 5 ήμερες και προσπάθησε να μάθει κάποια μυστικά της καλλιέργειας της ποικιλίας ROZA DAMASKENA που είναι και η πλέον κατάλληλη για την παραγωγή του ροδέλαιου. Από το 2004 άρχισε η καλλιέργεια και φυτεύτηκαν 250 στρέμματα.’Όμως, τα προβλήματα προσαρμογής των φυτών που εισήχθησαν, οδήγησαν στον περιορισμό των καλλιεργούμενων στρεμμάτων. Στο διάστημα που πέρασε, μέχρι σήμερα κατάφεραν και δημιούργησαν το “Συνεταιρισμό των αρωματικών φυτών του Βοΐου” ,αγόρασαν αποστακτήρα, έβγαλαν στην αγορά κάποια ποσότητα ροδέλαιου και άλλων παραπροϊόντων εξαιρετικής ποιότητος και αισιοδοξούν ότι στο μέλλον και άλλοι παραγωγοί θα θελήσουν να ασχοληθούν με την καλλιέργεια των ρόδων. Μέσα στην ομάδα των παράγωγων υπάρχουν και Σπαρταλήδες της δεύτερης και τρίτης γενιάς μεταξύ των οποίων και ο γιος του Αθανάσιου. Κώστας Κιουρτσόγλου.Όταν ο κ. Κασαπίδης βρέθηκε στην Σπάρτη, κάλεσε να επισκεφθούν, στην Κοζάνη, την τοπική Εμποροβιοτεχνική Έκθεση οι αρχές του τόπου με ομάδα επιχειρηματιών ,εκμεταλλευόμενος την ιδιότητα του βουλευτή, που είχε, επίσκεψη που έγινε.\nΈτσι μου δόθηκε η ευκαιρία να καλέσω τον Νομάρχη .κ Parlak και τον πρόεδρο του ΕΒΕ της Σπάρτης, κ. Avcular, στην εκπομπή που ,εκείνο το καιρό, παρουσίαζα στο κανάλι TOP CHANNEL και να μιλήσουμε για την ΑΞΕΧΑΣΤΗ ΠΑΤΡΙΔΑ.\nΒΟΥΔΟΡΙΝΑ ΤΟ ΧΩΡΙΟ ΤΩΝ ΒΑΛΑΑΔΩΝ\nΣτο χωριό κατοικούσαν προ της ανταλλαγής τόσο Έλληνες Μουσουλμάνοι, όσο και Έλληνες Ορθόδοξοι, οι οποίοι κάτω από τις τρομερές πιέσεις που δέχτηκαν, εξισλαμίστηκαν, αφού άντεξαν για πάνω από 250 χρόνια. .Μιλούσαν, όμως, ελληνικά, είχαν τα ίδια ήθη και έθιμα και κρατούσαν πολλές από τις παραδόσεις που τους άφησε η ορθόδοξη πίστη.\nΟι Βαλαάδες2(οι Έλληνες της περιοχής των Γρεβενών και του Βοΐου) βρισκόταν κυρίως γύρω από την κοιλάδα του Αλιάκμωνα. Οι Βαλαάδες όμως δεν απόμαθαν ποτέ τα ελληνικά, ούτε μίλησαν τα τούρκικα, αλλά έμειναν ως το τέλος ελληνόφωνοι. Η αλλαγή όμως δεν κατόρθωσε να επιφέρει και αλλαγή σε όλα τα άλλα στοιχεία της εθνικής τους ταυτότητας. Χαρακτηριζόταν από παρόμοιες συμπεριφορές με αυτές των ορθόδοξων χριστιανών διέφεραν κατά πολύ δε από το τρόπο που ζούσαν και συμπεριφερόταν οι Κονιάριδες Τούρκοι, που πολλές φόρες ήταν βίαιοι και είχαν εγκατασταθεί σε πολλές περιοχές του Ν. Κοζάνης, έχοντας μεταφερθεί κατά καιρούς από την περιοχή του ΙΚΟΝΙΟΥ. Ζούσαν στα χωριά γύρω από τον Αλιάκμωνα στην περιφέρεια της Δυτ. Μακεδονίας, αλλά και της Θεσσαλίας, τα οποία μετά την αναχώρηση και τον αναγκαστικό ξεριζωμό τους, κατοικήθηκαν από Έλληνες πρόσφυγες της Μικράς Ασίας, χριστιανούς, καθώς στην ανταλλαγή των πληθυσμών του 1923, δεν ελήφθη υπ όψιν η ομιλούσα γλώσσα, αλλά μόνο το θρήσκευμα.\nΟι Βαλαάδες ήταν ειρηνικοί ,δεν προκαλούσαν τον κόσμο και ήταν ιδιαίτερα φιλόξενοι. Ακόμη ,σεβόταν τις εκκλησίες και τα παρεκκλήσια, διατηρούσαν τα ονόματα των λόφων που στα οποία οι Ορθόδοξοι Χριστιανοί έδιναν ονόματα αγίων,είχαν πλήρη άγνοια των στοιχείων του μουσουλμανικού θρησκεύματος και σεβόταν τα ιερά μυστήρια και τις νηστείες των χριστιανών. Την πρωτοχρονιά έκοβαν βασιλόπιτα και σε όποιον έπεφτε το φλουρί, τον θεωρούσαν τυχερό. Μάλιστα, φύλαγαν τα κόκκινα αυγά που τους προσέφεραν οι χριστιανοί το Πάσχα και τις ημέρες πριν από το Πάσχα καθάριζαν το σπίτι, για να είναι όμορφο και καθαρό εκείνη την ήμερα. Την ημέρα του Αγ. Γεωργίου έβγαιναν στην εξοχή και σούβλιζαν το αρνί, τραγουδώντας και χορεύοντας, ένα έθιμο που είχαν και οι χριστιανοί της περιοχής. Στις δύσκολες στιγμές προσέφευγαν στις άγιες εικόνες και είχαν ιδιαίτερη πίστη στο Άγιο Νικάνορα, στο όνομα του όποιου υπήρχε και μοναστήρι στην Ζάβορδα των Γρεβενών,. όπου έκαναν τάματα, προσφέροντας κάλτσες ή ζώα για να γλυτώσουν από διάφορες ασθένειες που εμφανιζόταν.\nΜετά την ανταλλαγή κάποιοι από τους Βαλαάδες έφτασαν στην Σπάρτη της Μ. Ασιας και εγκαταστάθηκαν στα σπίτια των Ελλήνων στην συνοικία Εμριέ.\nΤο 1973 ο αδερφός του πάτερα μου Κυριάκος Καπλάνογλου, επισκέφθηκε την Σπάρτη και του έκανε εντύπωση που στην αγορά κάποιοι μιλούσαν ελληνικά. Όταν τους ρώτησε τί είναι, απήντησαν ΄Ελληνες από την περιοχή Γρεβενών. Αναμφισβήτητα οι Έλληνες αυτοί υπήρξαν θύματα των ίδιων καταστάσεων που οδήγησαν στην μικρασιατική καταστροφή. Ελληνόφωνοι που όπως γράφει ο Μολοσσός : “ …είναι βέβαιο ότι οι άνθρωποι αυτοί πολύ σύντομα θα επέστρεφαν στην ορθόδοξη πίστη αν δεν τους εξανάγκαζαν να εγκαταλείψουν την γενέθλια γη και έφευγαν στην Τουρκία γιατί ο πολιτισμός τους η γλώσσα του τα ήθη και τα έθιμα ήταν και παρέμεναν Ελληνικά.” .Μάλιστα, υπολογίζει τον αριθμό τους σε 20.000 άτομα. Δεν είναι τυχαίο ότι οι τότε πολιτικές αρχές της περιοχής επέμεναν να παραμείνουν οι Βαλαάδες στην Δυτική Μακεδονία.\nΝΕΑ ΚΑΙ ΠΑΛΙΑ ΟΝΟΜΑΤΑ ΝΕΑ ΚΑΙ ΠΑΛΙΑ ΟΝΟΜΑΤΑ\nΑΧΛΑΔΙ = ΜΙΣΓΑΝΙ ΒΑΤΟΛΑΚΟΣ = ΔΟΒΡΑΤΟΒΟ\nΒΡΟΝΤΗ = ΒΡΟΝΤΡΙΖΑ ΓΛΥΚΟΚΕΡΑΣΙΑ =ΤΣΕΡΑΠΙΑΝΗ\nΕΛΑΤΟΣ = ΔΟΒΡΑΝΗ ΚΑΛΟΝΕΡΙ = ΒΡΟΓΚΙΣΤΑ\nΚΕΝΤΡΟ = ΒΕΝΤΖΙΑ ΚΙΒΩΤΟΣ = ΚΡΙΦΤΙ\nΚΛΗΜΑΤΑΚΙ = ΔΟΒΡΟΥΝΙΤΣΑ ΚΟΚΚΙΝΙΑ = ΣΟΥΜΠΙΝΟ\nΚΟΙΛΑΔΙ = ΤΣΑΒΑΛΕΡ ΛΕΥΚΗ = ΣΙΡΟΤΣΑΝΙ\nΛΕΥΚΑΔΙ = ΒΙΝΙΑΝΗ ΜΕΣΟΠΟΤΑΜΟΣ = ΓΙΑΝΚΟΒΗ\nΜΕΡΣΙΝΑ = ΓΚΟΥΜΠΛΑΡΙ ΜΟΛΟΧΑ = ΓΚΙΝΟΤΣΙ\nΝΕΑΠΟΛΗ = ΑΝΑΣΕΛΙΤΣΑ ΝΗΣΙ =ΝΗΣΙΝΙΚΟΣ\nΟΜΑΛΗ = ΠΛΑΖΟΜΗ ΠΕΠΟΝΙΑ = ΛΑΗ\nΠΥΛΟΡΙ = ΠΥΛΟΡΗ ΣΤΑΥΡΟΔΡΟΜΗ = ΠΛΑΖΟΜΙΣΤΙ\nΣΥΝΔΕΝΔΡΟ = ΤΖΙΒΕΝ ΤΣΑΚΝΟΧΩΡΙ = ΤΣΑΚΝΟΧΩΡΗ\nΤΣΟΤΥΛΙ = ΤΣΟΤΥΛΗ ΧΕΙΜΕΡΙΝΟ = ΒΑΙΠΕΣ\nΕκδήλωση ΠΕΑΕΑ – ΔΣΕ και του ΚΚΕ προς τιμήν των εκτελεσμένων στο Κουρί Πτολεμαΐδας


Ε και; από τη θεατρική ομάδα Λωτοφάγοι στο Six Dogs – Λωτοφάγοι\nΕ και; από τη θεατρική ομάδα Λωτοφάγοι στο Six Dogs\nΗ θεατρική ομάδα Λωτοφάγοι παρουσιάζει στο Six Dogs την παράσταση του έργου της Πένυς Φυλακτάκη «Ε … και;» …\nαπό τις 28 Νοεμβρίου 2011 και κάθε Δευτέρα βράδυ.\nΗ βραβευμένη συγγραφέας Πένυ Φυλακτάκη, εμπιστεύεται φέτος το έργο της «Ε και;” στη Θεατρική Ομάδα «Λωτοφάγοι» η οποία και θα το παρουσιάζει από τις 28 Νοεμβρίου και κάθε Δευτέρα στις 21:00 στον «SIX D.O.G.S» για τέσσερις μόνο παραστάσεις μια σύγχρονη, επίκαιρη και γεμάτη εκπλήξεις κωμωδία ηθών.\nΈξυπνοι και γρήγοροι διάλογοι, επίκαιρα και νεανικά προβλήματα αλλά και διαχρονικές αναζητήσεις του ανθρώπου. Η «μοναξιά», σαν λέξη κλειδί της παράστασης, δημιουργεί φόβους, παιχνίδια, ανασφάλειες, «γκάφες», προκαταλήψεις και έντονες διαμάχες μεταξύ των ηρώων. Το «σκοτάδι», κυριολεκτικά και μη, κρύβει και ταυτόχρονα φανερώνει όλες τις αδυναμίες που κάθε άνθρωπος προσπαθεί με οποιονδήποτε τρόπο (άμυνα, επίθεση, απομόνωση) να κρατήσει μόνο για εκείνον.\nΣκηνοθεσία: Θεατρική Ομάδα Λωτοφάγοι\nΑφίσα – Πρόγραμμα: Γιώργος Λυγουριώτης\nΤοποθεσία «Six D.O.G.S», Αβραμιώτου 6-8, Μοναστηράκι\nΗμερομηνία Από τις 28 Νοεμβρίου και κάθε Δευτέρα στις 21.00\nΠληροφορίες Τηλ.: 6942204511, 6970808764


Αχαιός Σαραβαλίου: Νέος προπονητής ο Ν. Δημητρόπουλος - Παίζει μπάλα μόνο του! | Patra Goal\nΑρχική Α' Κατηγορία Αχαιός Σαραβαλίου: Νέος προπονητής ο Ν. Δημητρόπουλος\nΑχαιός Σαραβαλίου: Νέος προπονητής ο Ν. Δημητρόπουλος\nΟ Σοφοκλής Παναγόπουλος αποτελεί παρελθόν από την τεχνική ηγεσία του Αχαιού Σαραβαλίου με τη διοίκηση να του εύχεται καλή συνέχεια και παράλληλα να τον ευχαριστεί για τις υπηρεσίες που πρόσφερε στον σύλλογο.\nΝέος προπονητής αναλαμβάνει ο Νίκος Δημητρόπουλος ο οποίος πριν μερικά χρόνια ήταν στον πάγκο του Άρη Πατρών με τον οποίο κατέκτησε το Κύπελλο Ερασιτεχνών, ενώ τον τελευταίο χρόνο εργάστηκε με επιτυχία στον Πήγασο Μπεγουλακίου.\nΟ νεαρός τεχνικός θα προσπαθήσει να αντιστρέψει το κλίμα, ώστε οι “μπλε” να παρουσιαστούν καλύτεροι στην συνέχεια του πρωταθλήματος.\nΠροηγούμενο άρθροΔημήτρης Μικελάτος: “Όλοι έχουμε μερίδιο ευθύνης”\nΕπόμενο άρθροMοιρασιά για Παναιγιάλειο και Διαγόρα Βραχνεΐκων (video)


Η νέα έκδοση του iΟS 7, το iΟS 7.0.3, είναι πλέον διάθεση για αναβάθμιση. Η νέα έκδοση διαθέτετε όπως πάντα δωρεάν για το αγαπημένο το iPad, το iPad mini, το iPod touch, το iPhone 4S, το iPhone 5, το iPhone 5c και το iPhone 5S. Και για τους νέους iPad Air και το iPad mini 2 δεν χρειάζονται αναβάθμιση. Μα τι κάνει η νέα έκδοση iOS 7.0.3 και για τι είναι ανάγει να κάνετε αναβάθμιση;\nΗ αναβάθμιση σε iΟS 7.0.3 διορθώνει προβλήματα σε iMessage, Lock Screen Bug, iCould και το iPhone 5S Accelerometer. Επίσης, η νέα έκδοση iΟS 7.0.3 διορθώνει και τα τρία προβλήματα που τα οποία ανακαλυφθήκαν άρτι. Το πρώτο είναι το ελάττωμα που επέτρεπε σε άγνωστους να ξεκλειδώσουν το iPhone η το iPad παρά την χρήση ασφαλείας PIN, το δεύτερο είναι η αποτυχία αποστολής iMessage για μερικούς και το τρίτο είναι οι ενδείξεις του accelerometer στο iPhone 5S.\nνεα εκδοση iOS 7.0.3\nΤεχνικά χαρακτηριστικά: Η αναβάθμιση του iOS 7.0.3 στο iPhone 5 είναι μόνο 67.7ΜΒ και ολοκληρώθηκε σε μερικά λεπτά μετά το κατέβασμα και την εγκατάσταση. Όσοι χρησιμοποιούν το iCloud καθημερινά θα εκτιμήσουν ιδιαίτερα τις νέες δυνατότητες και μεγαλύτερη ασφάλεια του iCloud Keychain αλλά και τις βελτιώσεις στα iWork apps. Ευχόμαστε ότι η νέα έκδοση να μην έχει άλλα ελάττωμα.\n← Το νεο iPad Air στην Ελλαδα και η τιμη του\nΕπισημο: τα iPhone 5C και iPhone 5S απο σημερα στα καταστηματα Vodafone, Cosmoste και Wind →


ΓΟΡΓΙΑΣ όχι ο Λεοντίνος-Backup: Άρης Βελουχιώτης [1905-1945]..Ο παρεξηγημένος Πατριώτης.....\nΆρης Βελουχιώτης [1905-1945]..Ο παρεξηγημένος Πατριώτης.....\n..Ο παρεξηγημένος Πατριώτης.....\nΟ Άρης Βελουχιώτης (27 Αυγούστου 1905 - 16 Ιουνίου 1945) (αληθινό όνομα Θανάσης Κλάρας) γεννήθηκε στη Λαμία και νέος ακόμη εντάχθηκε στo ΚΚΕ.\nΣτον Ελληνοϊταλικό πόλεμο πολέμησε ως λοχίας πυροβολικού.\nΤον Ιανουάριο του 1942 κατόπιν έγκρισης του ΚΚΕ προωθήθηκε στο βουνό για τη συγκρότηση αντάρτικων ομάδων. Υπήρξε ηγέτης του ΕΛΑΣ (του αντάρτικου σώματος του ΕΑΜ) κατά τον απελευθερωτικό αγώνα της Ελλάδας από τους Γερμανούς κατά τον Β' Παγκόσμιο Πόλεμο και κατά τον εμφύλιο που ακολούθησε ανάμεσα στούς κομμουνιστές και τον εθνικό στρατό.\nΣημαντικό μέλος του ΚΚΕ, ήλθε σε ρήξη μαζί του εξαιτίας της άρνησής του να παραδώσει τα όπλα μετά τη συμφωνία της Βάρκιζας για να συνεχίσει τον πόλεμο.\nΟ Βελουχιώτης και ύστερα από την σύναψη της συμφωνίας της Βάρκιζας συνέχισε την δράση του.\nΗ δράση αυτή, η οποία έδινε βάση για κτύπημα εναντίον του ΚΚΕ, επειδή παραβίαζε τη συμφωνία της Βάρκιζας, δεν επέτρεπε καμία καθυστέρηση για την ανοιχτή καταγγελία του Άρη Βελουχιώτη.\nΗ στάση του αυτή τελικά τον οδήγησε στον θάνατο.\nΟι διαφορετικές απόψεις για το πρόσωπό του μέσα στην τότε ελληνική αριστερά, η απόφασή του να μην παραδώσει τα όπλα, ο επεισοδιακός του θάνατος αλλά και η εμφυλιοπολεμική του δράση και η σκληρότητα με την οποία αντιμετώπισε τους Έλληνες μη κομμουνιστές αντιπάλους του τον έκαναν μια από τις πιο αμφιλεγόμενες προσωπικότητες της εποχής του.\nΓια τον Άρη έχουν πει κατά καιρούς:\n«Ήταν η πολεμική μεγαλοφυΐα του ΕΛΑΣ»: Κρις Μόνταγκιου Γουντχάουζ, Άγγλος συνταγματάρχης\n«Από όλους τους αρχηγούς του ΕΑΜ-ΕΛΑΣ που γνώρισα, και γνώρισα πολλούς, μόνον ο Άρης μου έκαμε εντύπωση. Ήταν δυνατός, στοχαστικός είχε λεπτότητα»: Αλφόνσο Ινφάντε, Ιταλός στρατηγός\n«Με ηγετικάς και οργανωτικάς ικανότητας αληθινά υπερφυσικάς»: Ναπολέων Ζέρβας, Στρατηγός - Αρχηγός του ΕΔΕΣ\n«Ήταν πανταχού παρών, εμπνέων τον θαυμασμό και τον φόβο, μεταδίδων εμπιστοσύνη και αισιοδοξία στους αντάρτες του και απογοήτευση στους άλλους»: Κορμηνός Πυρομάγλου, Υπαρχηγός του ΕΔΕΣ\n«Καλούς έχουμε πολλούς. Ο Άρης ήταν ο Ένας, που μπορούσε να αξιοποιήσει την προσφορά των πολλών»: Αρχιμανδρίτης Γερμανός, (πάτερ Ανυπόμονος)\n«Ούτε εγώ ούτε άλλος είχαμε τα δικά του προσόντα. Χωρίς τον Άρη, αν δεν έπαιρνε την πρωτοβουλία, δε θα γινόταν αντάρτικο. Ο ΕΛΑΣ θα γινότανε κάτι άλλο, πολύ πιο περιορισμένο. Μπορεί μερικές μικρές ομαδούλες, και πάλι όχι. Κανένας δε θα μπορούσε να κάνει τίποτα. Τίποτα! Κανείς, το ξαναλέω, επειδή έζησα τις τεράστιες δυσκολίες»: Γ. Χουλιάρας (Περικλής), Καπετάνιος του ΕΛΑΣ\n«Δεν υπάρχει σύγκριση του Άρη από στρατηγικής ή τακτικής μορφώσεως με την πλειονότητα των ηγετικών στελεχών του ΚΚΕ»: Ταγματάρχης Θεόδ. Μακρίδης, Επιτελάρχης του ΕΛΑΣ\n«Ήταν κυριολεκτικά μια φυσική δύναμη.(...) Ήταν έξω από τα ανθρώπινα, τα συνηθισμένα.(...) Πήγαινα σε ένα μέρος, χωρίς να ξέρω ότι εκεί βρίσκεται ο Άρης, αλλά το καταλάβαινα. Είχα την εντύπωση ότι ένιωθα από τα δέντρα, τις πέτρες, τα βράχια, πως εδώ υπάρχει μία παρουσία, πάλλουσα διαφορετικά από όλους μας. Αυτό ήτανε ο Άρης Βελουχιώτης»: Δημ. Δημητρίου (Νικηφόρος), Συνταγματάρχης - Καπετάνιος\nυ.σ: Σωστός. Το μόνο του πρόβλημα για το οποίο δεν φταίει απαραίτητα αυτός, είναι ότι παγιδέυτηκε σε ένα σύστημα άχρηστων κομμουνιστών. Αν δεν τον προδώσανε, σίγουρα ήταν πολύ απάτριδες για τα κυβικά ενός Άρη.. Κλασικοί γραφιάδες κομμουνιστές της μιζέριας, Σιάντος και Ιωαννίδης κλπ κλπ....το ΚΚΕ τον πουλησε στεγνα και τολμαει να μιλαει γι αυτον.γαμω τα κομματα. ο Αρης το όπλο δεν έδωσε ποτε.\nΔεν ελευθερώθηκε η Ελλάδα για να δωθεί σε άλλους κατακτητές (Αγγλους) σκατα κ στον Σταλιν κ την Σοβιετική Ενωση. Μαριονέτα μας κάνανε στα συμφέροντά τους....


Ο γεροπλάτανος γκρέμισε το γεφύρι της Πλάκας – dasarxeio.com\nΑρχική σελίδα › Υδατικοί πόροι › Ο γεροπλάτανος γκρέμισε το γεφύρι της Πλάκας\nΗ ομάδα εμπειρογνωμόνων, που αποτελείται από τον πρύτανη του ΕΜΠ, καθηγητή Ι. Γκόλια, και τους καθηγητές Μ. Κορρέ (Αρχιτεκτόνων), Ε. Βιντζηλαίου (Πολιτικών Μηχανικών), Δ. Καλιαμπάκο (Μηχανικών Μεταλλείων-Μεταλ-λουργών) και Μ. Καββαδά (Πολιτικών Μηχανικών), πραγματοποίησε αυτοψία στη θέση της γέφυρας στις 5 Φεβρουαρίου, τέσσερις μέρες μετά την κατάρρευσή της, και στην 25 σελίδων πρόδρομη έκθεσή της παρουσιάζει μια προκαταρκτική προσπάθεια κατανόησης του μηχανισμού κατάρρευσης, ενώ προτείνει τα επόμενα βήματα που θα οδηγήσουν στην αναστήλωση του μνημείου.\nΣύμφωνα με τις διαπιστώσεις των επιστημόνων, οι κλυδωνισμοί που προκλήθηκαν από την ωστική δράση του ποταμού επί του ανατολικού βάθρου, το οποίο είχε επί χρόνια υποσκαφεί στο θεμέλιό του, είχαν ως αποτέλεσμα να καταρρεύσει αρχικά το μεσαίο τμήμα του μεγάλου τόξου (βάρους περίπου 300 τόνων) και στη συνέχεια το ίδιο το ανατολικό βάθρο, μαζί με το μέρος του τόξου, συνολικού βάρους 1.200 τόνων.\nΥπολείμματα της ρίζας του πλατάνου μετά την κατάρρευση της γέφυρας\nΟπως διαπιστώθηκε, το συγκεκριμένο βάθρο είχε εδραστεί σε ασβεστολιθικό ογκόλιθο. Οι εμπειρογνώμονες πιθανολογούν πως οι τεχνίτες της εποχής υπερεκτίμησαν το μέγεθος αυτού του ογκόλιθου, θεωρώντας ότι αποτελεί τμήμα ενός σταθερού υποβάθρου και όχι μεμονωμένο βράχο, όπως πράγματι είναι.\nΣε απόσταση μικρότερη από ένα μέτρο ανάντη του βάθρου είχε αναπτυχθεί ένας πλάτανος με σημερινή διάμετρο κορμού περίπου 60 cm. Το έδαφος μεταξύ του δέντρου και του βάθρου είχε διαβρωθεί λόγω της στροβιλώδους ροής που δημιουργείται στην εσοχή μεταξύ τους.\nΦαίνεται πως οι ρίζες του πλατάνου είχαν διεισδύσει κάτω από τον ογκόλιθο και προκάλεσαν μετακινήσεις του θεμελίου κατά την πτώση του δέντρου.\nΤαυτόχρονα, όπως περιγράφεται, «η πίεση της ροής του ποταμού στους κλάδους του πεσμένου πλέον δέντρου μεταφέρθηκε στον κορμό του, ο οποίος ακούμπησε στη γωνία του βάθρου και την πίεσε έντονα, με το πεσμένο δέντρο να λειτουργεί ως μοχλός, πιέζοντας το βάθρο της γέφυρας με υπομόχλιο τη θέση της ρίζας του».\nΟ εκ των εμπειρογνωμόνων Μ. Καββαδάς, μάλιστα, υπολόγισε ότι η συρτική δύναμη του νερού στους κλάδους του πεσμένου πλατάνου πολλαπλασιάστηκε επί 10 φορές περίπου ως ώθηση επί του βάθρου.\nΗ δύναμη που άσκησε στη γωνία του βάθρου ξεπέρασε τους 35 τόνους και αθροίστηκε με την καθαρή υδατική δύναμη των 63 τόνων που ασκούσε το νερό, φτάνοντας τους 100 τόνους συνολικά.\nΑποκατάσταση με «σεμνή» επανάληψη\nΣε ό,τι αφορά την αποκατάσταση της γέφυρας, τα μέλη της ομάδας εμπειρογνωμόνων τάσσονται υπέρ της «σεμνής» επανάληψης της μορφής που είχε προ της κατάρρευσης, με υψηλό βαθμό υλικής αυθεντικότητας, αφού μπορούν να χρησιμοποιηθούν τα ίδια τα τμήματα της γέφυρας που θα περισυλλεγούν από την κοίτη του Αραχθου. Τα τελευταία είναι ιδιαίτερα ογκώδη (τα δύο μεγαλύτερα έχουν βάρος περίπου 200 τόνων) και ζητείται ως άμεση ενέργεια η προστασία τους.\nΟλα τα υλικά που θα χρησιμοποιηθούν θα πρέπει να μελετηθούν και να δοκιμαστούν στο εργαστήριο.\nΑλλα άμεσα μέτρα είναι η διαμόρφωση επαρκούς οδικής προσέλευσης προς τα ακρόβαθρα της γέφυρας, η μελέτη-κατασκευή ειδικού μεταλλικού ικριώματος, η γεωλογική χαρτογράφηση της περιοχής του δεξιού βάθρου καθώς και δειγματοληπτικές γεωτρήσεις και στα δύο βάθρα.\nΤης μελέτης αναστήλωσης θα πρέπει να προηγηθεί η τεκμηρίωση της συμπεριφοράς της γέφυρας σε διάφορες φάσεις της ζωής της. Θα αξιοποιηθούν όλες οι διατιθέμενες πηγές (γραπτές, αφηγήσεις, φωτογραφίες, προηγούμενες αποτυπώσεις κ.λπ.).\nΤο ΕΜΠ επισημαίνει πως η διερεύνηση των αιτιών κατάρρευσης θα συμβάλει στην κατανόηση των συνθηκών που αντιμετωπίζουν κι άλλα ιστορικά γεφύρια, αλλά και στην προστασία τους. Η μελέτη μπορεί και πρέπει να αξιοποιηθεί, ώστε να αποτελέσει μέρος της εκπαίδευσης μηχανικών και τεχνιτών.\nΒΑΣΙΛΗΣ ΙΓΝΑΤΙΑΔΗΣ | ΕΘΝΟΣ.gr\n‹ Η αναδάσωση «κάηκε» από τον Δεκέμβριο\nΤα κογιότ ζουν στα πάρκα της Νέας Υόρκης ›\nTags: Άραχθος, Βροχοπτώσεις, Γεφύρι της Πλάκας, Εθνικό Μετσόβιο Πολυτεχνείο, Πλατάνια, Πλημμύρες


e-hani: Έναρξη/Εγγραφές A.C. DRAGONS TAEKWONDO\nΠληροφορίες/Εγγραφές στα τηλ του Συλλόγου : 6906/127541 και 6936/665549.\nEmail Συλλόγου : Viotia@dragons-club.gr και Fokida@dragonsclub.com Προπονήτρια Taekwondo η κ.Ελένη Ανδρέου Καθηγήτρια Φυσικής Αγωγής & Αθλητισμού με Μεταπτυχιακό Δίπλωμα (MSc). Προπονήτρια Ά κατηγορίας Ολυμπιακού Αθλήματος Taekwondo WTF,Μαύρη Ζώνη/5 DAN WTF.\nΈναρξη προπονήσεων του Ολυμπιακού Αθλήματος Taekwondo την 1η Σεπτεμβρίου 2017.\nΠροπονήτρια αγωνιστικού taekwondo Αθλητικού Συλλόγου A.C. Dragons Taekwondo.\nΟμοσπονδιακή Προπονήτρια της Ε.Τ.Α.Ν.Ε.\nPosted by e-hani ΠΑΝΑΓΙΩΤΗΣ ΘΕΟΧΑΡΗΣ at 5:45 π.μ.\nΧαλάει απότομα ο καιρός - Που θα εκδηλωθούν καταιγίδες και χιόνια - Αυξημένη ετοιμότητα από τη ΓΓ Πολιτικής Προστασίας. Για εκδήλωση ισχυρών βροχών και καταιγίδων και χιονοπτώσεων στα ορεινά και ημιορεινά της χώρας, προειδο...


Από τα Ιόνια νησιά, την Ελλάδα, τη Μικρά Ασία και την Τουρκία στα 1835\nΕπιμελητής: Αγγελική Κόκκου\nΕπιμελητής: Μυρτώ Κουμβακάλη\nΕπιμελητής: Αναστασία Λαμπροπούλου\nΣημειώσεις: Πρόλογος: Γεώργιος Α. Προβόπουλος, πρόεδρος του Δ.Σ. της Εμπορικής Τράπεζας της Ελλάδος. Εισαγωγή: Αγγελική Κόκκου.\n(Τελευταία Ενημέρωση Τιμής: 27-10-2005)\nΟι Ευρωπαίοι περιηγητές, ήδη από τον 18ο αιώνα, άνοιξαν τον δρόμο για τη γνωριμία του ελληνικού χώρου, πολύ πριν οι επιστήμονες αρχίσουν συστηματικές έρευνες για τη μελέτη του αρχαίου ελληνικού πολιτισμού. Στα βιβλία τους, που τα περισσότερα κυκλοφόρησαν σε μνημειώδεις εικονογραφημένες εκδόσεις, δεν καταγράφουν μόνον τα αρχαία λείψανα, και τα μνημεία, αλλά μιλούν και για τη χώρα και την καθημερινή ζωή των κατοίκων, για τη φύση και τις ομορφιές της. [...]\nΗ ελληνική έκδοση του βιβλίου και του "Άτλαντα" του Νταβίντωφ μας δίνει τη δυνατότητα να παρακολουθήσουμε το οδοιπορικό του Ρώσου περιηγητή και να αντλήσουμε χρήσιμες πληροφορίες από τις σημειώσεις του για την κατάσταση που επικρατούσε στα μέρη εκείνα στις αρχές του 19ου αιώνα. Αν αναλογισθεί μάλιστα κανείς ότι πολύ λίγο είναι γνωστό στην Ελλάδα το έργο των Ρώσων περιηγητών αυτής της περιόδου, το βιβλίο του Νταβίντωφ παρουσιάζει ακόμη μεγαλύτερο ενδιαφέρον. Προβάλλονται επίσης, μέσα από τα ζωγραφικά έργα, η ομορφιά του ελληνικού χώρου, σκηνές της καθημερινότητας και τα μνημεία στη μορφή που σώζονταν στα χρόνια εκείνα.\nΕκ μέρους του Διοικητικού Συμβουλίου της Εμπορικής Τράπεζας αλλά και εγώ προσωπικά θα ήθελα να εκφράσω θερμές ευχαριστίες στον Διοικητή της Τράπεζας της Ελλάδος κ. Νίκο Γκαργκάνα, που μας επέτρεψε να αναδημοσιεύσουμε τους πίνακες από το αντίτυπο του βιβλίου του Νταβίντωφ που φυλάσσεται στη Βιβλιοθήκη της Τράπεζας της Ελλάδος. Ευχαριστίες οφείλουμε επίσης στο Κρατικό Μουσείο Πούσκιν της Μόσχας για την άδεια να δημοσιεύσουμε τα πρωτότυπα ζωγραφικά έργα από το ταξίδι του Νταβίντωφ, με βάση τα οποία έγιναν οι λιθογραφίες του "Άτλαντα", έργα που ανήκουν σήμερα στις συλλογές του μουσείου. Τέλος, ευχαριστούμε θερμά όλους όσους συνέβαλαν στην άρτια παρουσίαση της ελληνικής έκδοσης του βιβλίου του Νταβίντωφ. [...]\nτης Εμπορικής Τράπεζας της Ελλάδος


mykonos ticker: Τι συμβαίνει με τις τηλεοπτικές άδειες: Τα νέα πρόσωπα και τι γίνεται με τους «παλιούς»\nΤι συμβαίνει με τις τηλεοπτικές άδειες: Τα νέα πρόσωπα και τι γίνεται με τους «παλιούς»\nΤο παιχνίδι που παίζεται με τις τηλεοπτικές άδειες εδώ και καιρό ανάμεσα στην κυβέρνηση και στους καναλάρχες γίνεται.........\nπλέον όλο και πιο χοντρό, αποκτώντας απρόβλεπτες διαστάσεις, καθώς η σκληρή κόντρα που μαίνεται στο προσκήνιο αλλά και στο παρασκήνιο δημιουργεί ισχυρές αναταράξεις στο επιχειρηματικό πεδίο, επηρεάζοντας την πολιτική ατμόσφαιρα και εντείνοντας το κλίμα της γενικευμένης αβεβαιότητας.\nΜε μεσολάβηση, εξάλλου, από τα ηγετικά κλιμάκια του Πήγασου, του εκδοτικού βραχίονα της οικογένειας Μπόμπολα, που είναι σε αγαστή συνεργασία με τον πρωθυπουργικό περίγυρο, διευθετήθηκε η συμφωνία για... αποχή από το στούντιο των ειδήσεων του Μεγάλου Καναλιού του σχολιαστή Γιάννη Πρετεντέρη κατά τη συνέντευξη που έδωσε το βράδυ της Τετάρτης ο κ. Παππάς, ο οποίος απάντησε, όπως είχε συμφωνηθεί, μόνο σε ερωτήσεις της παρουσιάστριας Ολγας Τρέμη. Στις εξελίξεις που θα δρομολογηθούν στο MEGA κεντρικό ρόλο θα διαδραματίσουν και οι τελικές αποφάσεις που θα ληφθούν από τον επικεφαλής του ομώνυμου επιχειρηματικού ομίλου Βαρδή Βαρδινογιάννη.\nΟ τελευταίος, που τηρεί «στάση ευμενούς ουδετερότητας» έναντι της κυβέρνησης, έχει δεσπόζουσα θέση και στο STAR, το οποίο διαθέτει υγιέστερες επιχειρηματικές βάσεις. Η υπό τον κ. Πάνο Κυριακόπουλο διοίκηση του καναλιού παρακολουθεί με ενδιαφέρον τις διαμορφούμενες εξελίξεις και στελέχη της δεν αποκλείουν να διεκδικηθεί μία από τις νέες άδειες που μπορεί να προκηρυχθούν μέσα από ένα ευρύτερο συμμαχικό σχήμα.\nΜε αισιοδοξία ατενίζουν τις όποιες εξελίξεις οι ιθύνοντες του ΑΝΤ1, καθώς o επιχειρηματίας στον οποίο ανήκει -η οικογένεια Κυριακού- έχει λάβει εγκαίρως τα μέτρα του, εξορθολογίζοντας το κόστος λειτουργίας, μειώνοντας τις δαπάνες και περιορίζοντας τις δανειακές υποχρεώσεις. Ακόμη, ο ΑΝΤ1 είναι πρώτος στην τηλεθέαση, ενώ η οικογένεια Κυριακού έχει πολυσχιδή δραστηριότητα στο εξωτερικό πέραν της ναυτιλίας.\nΕιδικά ο κ. Θοδωρής Κυριακού έχει μεγάλη επιτυχία και σε media εκτός Ελλάδας, μάλιστα πρόσφατα ανακοίνωσε επέκταση και σε άλλες χώρες. Παρά τα περί του αντιθέτου θρυλούμενα, ούτε ο ΣΚΑΪ του κ. Γιάννη Αλαφούζου αναμένεται να αντιμετωπίσει πρόβλημα λουκέτου λόγω της αντικυβερνητικής γραμμής που τηρεί, αφού, όπως λένε γνωρίζοντες, «έχει λεφτά και θα βάλει όσα χρειαστεί για να πάρει άδεια». Κατά την έκφραση συνεργατών του, «ο Αλαφούζος δεν μασάει», καθώς, όπως ο ίδιος έχει πει στον κύκλο του: «Ας έρθουν να με κλείσουν και τα λέμε...». Τέλος, ο Alpha αποτελεί ειδική περίπτωση, μια που παρά τις διώξεις που αντιμετωπίζει ο πολύπειρος επιχειρηματίας Δημήτρης Κοντομηνάς, το μαγαζί είναι αυτόνομο, χωρίς χρέη, διαθέτει υψηλές τηλεθεάσεις, άρα είναι πολύφερνη νύφη.


Yπέγραψε μέχρι το 2022 στον Παναθηναϊκό ο Χατζηγιοβάνης | AstraTV\nΗ επέκταση της συνεργασίας, ανάμεσα στον Παναθηναϊκό και στον Τάσο Χατζηγιοβάνη έως το καλοκαίρι του 2022, «σφραγίστηκε» σήμερα με την υπογραφή των συμβολαίων. Ο 22χρονος επιθετικός βρέθηκε στα γραφεία της ΠΑΕ, όπου και υπέγραψε γι άλλα τρία χρόνια.\nΤο νέο συμβόλαιο του Χατζηγιοβάνη περιλαμβάνει αυξημένες αποδοχές, καθώς και μόνους επίτευξης στόχων. Δεν υπάρχει κάποια ρήτρα σε περίπτωση ενδιαφέροντος ομάδας από το εξωτερικό, ωστόσο, όπως διέρρευσε οι δύο πλευρές συμφώνησαν πως εφόσον προκύψει πρόταση που να ικανοποιεί οικονομικά την ΠΑΕ, τότε ο παίκτης είναι πιθανό να παραχωρηθεί.\nΗ ανακοίνωση του «τριφυλλιού» αναφέρει: «Η ΠΑΕ Παναθηναϊκός ανακοινώνει την επέκταση συμβολαίου του Τάσου Χατζηγιοβάνη. Ο ποδοσφαιριστής μας υπέγραψε σήμερα το νέο συμβόλαιο του, το οποίο έχει ισχύ έως το 2022.\nΟ Τάσος εντάχθηκε στην ακαδημία του Παναθηναϊκού το 2013 και έκανε το ντεμπούτο του στην πρώτη ομάδα σε αγώνα του Europa League, στις 3 Νοεμβρίου 2016 στον αγώνα Παναθηναϊκός – Σταντάρ Λιέγης. Έχει ήδη καταγράψει 71 συμμετοχές και 6 γκολ με τη φανέλα του Τριφυλλιού.»\nΣτις δηλώσεις που έκανε ο παίκτης αναφέρει: «Είμαι πολύ χαρούμενος γιατί έγινε αυτό που ήθελα από την αρχή, να μείνω στον Παναθηναϊκό. Είναι η ομάδα που αναδείχθηκα ποδοσφαιρικά. Θέλω να κάνω ό,τι μπορώ στον αγωνιστικό χώρο για την ομάδα μου προκειμένου να δικαιώσω όλους όσοι βοήθησαν για να επιτευχθεί η συμφωνία.\nΗ σημερινή ημέρα της υπογραφής αυτού του συμβολαίου είναι μια πολύ σημαντική στιγμή στην καριέρα μου και θα ήθελα να την αφιερώσω στην οικογένειά μου που ήταν και είναι πάντα δίπλα μου σε όλες τις δύσκολες στιγμές. Θέλουμε τον κόσμο μας στο γήπεδο να μας βοηθήσει και εμείς πρέπει να κάνουμε τα αδύνατα δυνατά για να προσφέρουμε χαρές στους φιλάθλους του Παναθηναϊκού».


Το μουσικό τρίο των Παύλου Συνοδινού, Δημήτρη Χατζηδημητρίου και Βασίλη Παναγιωτόπουλου έρχεται για πρώτη φορά στο Κέντρο Ελέγχου Τηλεοράσεων για μία και μόνο σ - Tranzistoraki's Page!\nΤο μουσικό τρίο των Παύλου Συνοδινού, Δημήτρη Χατζηδημητρίου και Βασίλη Παναγιωτόπουλου έρχεται για πρώτη φορά στο Κέντρο Ελέγχου Τηλεοράσεων για μία και μόνο σ\nΠαύλος Συνοδινός – Δημήτρης Χατζηδημητρίου – Lucretia De Manchione\nΤο μουσικό τρίο των Παύλου Συνοδινού, Δημήτρη Χατζηδημητρίου και Βασίλη Παναγιωτόπουλου έρχεται για πρώτη φορά στο Κέντρο Ελέγχου Τηλεοράσεων για μία και μόνο συναυλία.\nΣυνοδινός – Χατζηδημητρίου: Με το Greeklish Babylon να είναι ένα συνεχώς μεταλλασσόμενο project και τους On The Road ακόμα στο δρόμο, με πλούσιες θητείες, επερχόμενους δίσκους και ανάγκες εξωτερίκευσης της όποιας διαφορετικότητας, ξεκινάει μια σειρά lives με τις δυνάμεις ενωμένες. Ο Παύλος και ο Δημήτρης με τον Βασίλη Παναγιωτόπουλο (Lucretia De Manchione) στα τύμπανα, είναι ένα fuzzy τρίο με βάση προσωπικές δουλειές, που αποφάσισε να ορίζει το περιβάλλον του και όχι το αντίστροφο.\nΚολωνός - Αθήνα - Ελλάδα. Πειραματικό Μουσικό Γυμνάσιο Λύκειο Παλλήνης. Πτυχίο Αντίστιξης και Φούγκας. Τελειόφοιτος ηχοληψίας στην S.A.E και της σχολής Κοινωνικής Θεολογίας Αθηνών. Κιθαρίστας, συνθέτης, στιχουργός, ενορχηστρωτής, παραγωγός. Ιδρυτικό και ηγετικό μέλος πολυάριθμων μουσικών σχημάτων. Κιθαρίστας στα σχήματα του Α. Ρίζου αλλά και της Ν. Μποφίλιου σε live εμφανίσεις και σε ηχογραφήσεις (2009-2010). Βασικός κιθαρίστας στο σχήμα του Γ. Χαρούλη σε πολυάριθμες περιοδείες και συμμετοχή στο δίσκο Μαγγανείες σε μουσική και στίχους του Θ. Παπακωνσταντίνου, αλλά και στο Χίλια καλώς εσμίξαμε live από τον Λυκαβητό (2010-2015). Δυο προσωπικά album με συμμετοχές της Ν. Μποφίλιου και του Γ. Χαρούλη. Μικρες Ελπίδες (Lyra 2010) και Greeklish Babylon σε συμπαραγωγή με τον Γ. Παξεβάνη (AntArt Productions 2012). Δημιουργία του γκρουπ Greeklish Babylon με κυκλοφορία digital single (AntArt Productions 2013) και live εμφανίσεις στο RockWave Festival (2014). Σύμπραξη Greeklish Babylon - Σούλη Λιακού - Νίκου Ζιώγαλα με δισκογραφικό τίτλο Ευτυχομανία (14music 2016) σε μια αποκλειστικά δική του παραγωγή.\nΟ Δημήτρης Χατζηδημητρίου γεννήθηκε στη Θεσσαλονίκη όπου σπούδασε νομικά και μουσική. Το 2004 δημιούργησε το συγκρότημα On the road και κυκλοφόρησε μια ζωντανή ηχογράφηση μέσω της Red tree. Συμμετείχε στους δίσκους Όλα είναι αλλού και Με τον Αίσωπο εκδρομή σε παραγωγή του Βαγγέλη Κοντόπουλου και τον τελευταίο χρόνο ολοκλήρωσε τις ηχογραφήσεις για την πρώτη του προσωπική δουλειά με τίτλο Ονειρώξεις. Αυτό τον καιρό, με συνοδοιπόρους τον Παύλο Συνοδινό και τον Lucretia De Manchione παρουσιάζουν τις δουλειές τους σε ένα δυνατό ηλεκτρικό τρίο. Ταυτόχρονα εμφανίζεται με τους Γ. Μηλιώκα, Γ. Γιοκαρίνη, Ν. Ζιώγαλα και Λάκη Παπαδόπουλο, γράφει μουσική για χορό και θέατρο ενώ παράλληλα συμμετέχει στους νεοσύστατους ΚΡΑΜΑ.\nBασίλης Παναγιωτόπουλος (Lucretia De Manchione)\nΟ Βασίλης Παναγιωτόπουλος γεννήθηκε και μεγάλωσε στην Αθήνα. Παίρνει τα πρώτα μαθήματα ντραμς στην ηλικία των έξι από τον πατέρα του, τον καταξιωμένο τζαζ ντράμερ Σπύρο Παναγιωτόπουλο, και στα εφτά του ξεκινά τις σπουδές του στα κλασικά κρουστά στο Ωδείο Αθηνών όπου και αριστεύει. Κατά τη διάρκεια της φοίτησής του αλλά και μετά συμμετέχει ως κλασικός κρουστός στην: Εθνική Λυρική Σκηνή, Κρατική Ορχήστρα Κύπρου, Συμφωνική Ορχήστρα Βόλου, Συμφωνική Ορχήστρα της ΕΡΤ, Συμφωνική Ορχήστρα της ΝΕΡΙΤ. Συνεχίζει τις σπουδές του στη μουσική και επιλέγει να εξειδικευτεί στους τζαζ ήχους και στα ντραμς.\nΦοιτεί στο Πανεπιστήμιο Prins Claus Conservatory του Χρόνινγεν της Ολλανδίας όπου τελειώνει με επιτυχία τις προπτυχιακές και μεταπτυχιακές του σπουδές. Παράλληλα, στα πλαίσια της σχολής, παρακολουθεί μαθήματα αρμονίας, σολφέζ, πιάνου, ενορχήστρωσης για big band καθώς και για μικρότερα σύνολα.\nΈχει την τύχη καθηγητές του να είναι γνωστοί και καταξιωμένοι μουσικοί της παγκόσμιας τζαζ σκηνής όπως ο Ralph Peterson, Gene Jackson, Don Braden, Mark Gross, Robin Eubanks. Το μεταπτυχιακό του ειδικεύεται και έχει αναφορά στο δημιουργικό συνδυασμό των καθαρά ελληνικών ήχων μέσω της παραδοσιακής μουσικής με τη τζαζ κουλτούρα. Μέρος του μεταπτυχιακού του ήταν να σπουδάσει ένα εξάμηνο στη Νέα Υόρκη ώστε να μπει πιο βαθιά στη τζαζ κουλτούρα. Εκεί είχε την ευκαιρία να παρουσιάσει τη μουσική του σε τζαζ κλαμπ, να πάρει μαθήματα καθώς και να συνεργαστεί με εξαιρετικούς μουσικούς όπως οι: John Riley, Gregory Hutchinson, Marco Panascia, Michael Carvin, Freddie Bryant. Αυτή την περίοδο, προετοιμάζει την πρώτη του δισκογραφική δουλειά με στοιχεία ελληνικής παραδοσιακής και τζαζ μουσικής.


Αναρτήθηκε από ΑΡΓΟΝΑΥΤΕΣ στις 12:46 π.μ. Δεν υπάρχουν σχόλια:\nΈκαναν τη νύχτα… μέρα, όχι απλώς ξενυχτώντας για να πανηγυρίσουν την κατάκτηση του Champions League, αλλά\nμε τις φωνές και τα βεγγαλικά τους οι οπαδοί της Μπαρτσελόνα πανηγυρίζοντας τη νέα επιτυχία της ομάδας τους.\nΤο επίκεντρο των πανηγυρισμών ήταν η «Fuente de Canaletas», όπου υπήρχαν από νωρίς γιγαντοοθόνες και μετά το τέλος του ματς έσπευσαν στο σημείο ακόμη περισσότεροι οπαδοί για να το γιορτάσουν πλημμυρίζοντας τη «Rambla».\nΤο πάρτι δεν σταματά, ωστόσο, αφού την Κυριακή μετά την άφιξη της αποστολής από το Βερολίνο, όπου ετοιμάζεται υποδοχή ηρώων, η ομάδα θα ανέβει σε «ανοιχτό» πούλμαν και θα περιοδεύσει στους κεντρικούς δρόμους της Βαρκελώνης καταλήγοντας στις 22:30 (ώρα Ελλάδος) στο «Καμπ Νου» για να το γιορτάσει μαζί με τους οπαδούς της.\nΑναρτήθηκε από ΑΡΓΟΝΑΥΤΕΣ στις 12:41 π.μ. Δεν υπάρχουν σχόλια:\nΟι πιο ακριβοπληρωμένοι του ποδοσφαίρου. Όταν ο θαυμασμός, εξαργυρώνεται\nΟ κόσμος τους θαυμάζει, τα μικρά παιδιά τους βλέπουν ως είδωλα και οι ίδιοι «πουλούν» την εικόνα τους με τον καλύτερο δυνατό τρόπο προς όφελος τους.\nΟι αστέρες του παγκοσμίου ποδοσφαίρου αμοίβονται με τεράστια ποσά, που προέρχονται από τα συμβόλαια τους με τις ομάδες και τους χορηγούς. Το...\n«France Football» ετοίμασε την σχετική λίστα με τους 40 πιο ακριβοπληρωμένους ανθρώπους του ποδοσφαίρου (παίκτες και προπονητές) και τα αμύθητα έσοδα τους.\nΗ κορυφή στη λίστα των ποδοσφαιριστών ανήκε στον Λιονέλ Μέσι για μία ακόμα χρονιά και μάλιστα με ποσό αυξημένο συγκριτικά με το 2013, γεγονός που οφείλεται στο νέο του συμβόλαιο με την Μπαρτσελόνα και τις διαφημίσεις. Παίρνει με λίγα λόγια τον χρόνο 65 εκατ.ευρώ καθώς το νέο συμβόλαιό του με την Μπαρτσελόνα θα τον κάνει πλουσιότερο κατά 36.000.000 ευρώ, το μεγαλύτερο ποσό που έχει λάβει ποτέ ποδοσφαιριστής (δεν υπολογίζονται οι φόροι).\nΤο αντίπαλο δέος, ο Κριστιάνο Ρονάλντο, είναι... φτωχότερος κατά 11.000.000 ευρώ, ωστόσο το όνομά του φιγουράρει στη δεύτερη θέση, ενώ πίσω του βρίσκεται ακόμη ένας άσος της Primera Division και συμπαίκτης του Μέσι στην Μπαρτσελόνα, ο Νεϊμάρ.\nΑναφορικά με τη λίστα των προπονητών, ο Ζοζέ Μουρίνιο προπορεύεται κατά 2.500.000 ευρώ του Κάρλο Αντσελότι (18.000.000 ο Πορτογάλος, 15.500.000 ο Ιταλός) και τρίτος ακολουθεί ο Πεπ Γκουαρδιόλα με 15.200.000.\nΟι πιο ακριβοπληρωμένοι ποδοσφαιριστές (σε εκατ.ευρώ):1. Λιονέλ Μέσι (Μπαρτσελόνα): 65.000.0002. Κριστιάνο Ρονάλντο (Ρεάλ Μαδρίτης) 54.000.0003. Νεϊμάρ (Μπαρτσελόνα) 36.500.0004. Τιάγκο Σίλβα (Παρί Σεν Ζερμέν) 27.500.0005. Ρόμπιν φαν Πέρσι (Μάντσεστερ Γιουνάιτεντ) 25.600.0006. Γκάρεθ Μπέιλ (Ρεάλ Μαδρίτης) 23.800.0007. Γουέιν Ρούνεϊ (Μάντσεστερ Γιουνάιτεντ) 22.500.0008. Ζλάταν Ιμπραχίμοβιτς (Παρί Σεν Ζερμέν) 21.500.0009. Σέρχιο Αγκουέρο (Μάντσεστερ Σίτι) 21.200.00010. Ρόμπερτ Λεβαντόβσκι (Μπάγερν) 20.200.00011. Εντέν Αζάρ (Τσέλσι) 20.000.00012. Γιάγια Τουρέ (Μάντσεστερ Σίτι) 20.000.00013. Άνχελ ντι Μαρία (Μάντσεστερ Γιουνάιτεντ) 18.500.00014. Ρανταμέλ Φαλκάο (Μαντσεστερ Γιουνάιτεντ) 18.500.00015. Ίκερ Κασίγιας (Ρεάλ Μαδρίτης) 17.800.00016. Νταβίντ Σίλβα (Μάντσεστερ Σίτι) 17.300.00017. Σεσκ Φάμπρεγκας (Τσέλσι) 17.300.00018. Νταβίντ Λουίζ (Παρί Σεν Ζερμέν) 17.200.00019. Καρίμ Μπενζεμά (Ρεάλ Μαδρίτης) 17.000.00020. Μάριο Γκέτσε (Μπάγερν) 16.900.000\nΟι πιο ακριβοπληρωμένοι προπονητές (σε εκατ.ευρώ):1. Ζοζέ Μουρίνιο (Τσέλσι) 18.000.0002. Κάρλο Αντσελότι (Ρεάλ Μαδρίτης) 15.500.0003. Πεπ Γκουαρδιόλα (Μπάγερν) 15.200.0004. Αρσέν Βενγκέρ (Άρσεναλ) 11.300.0005. Λουίς φαν Χάαλ (Μάντσεστερ Γιουνάιτεντ) 10.000.0006. Φάμπιο Καπέλο (Εθνική Ρωσίας) 9.000.0007. Αντρέ Βίλας-Μπόας (Ζενίτ) 8.500.0008. Σβεν-Γκόραν Έρικσον (Σανγκάι) 8.000.0009. Γίργκεν Κλοπ (Ντόρτμουντ) 7.200.00010. Λοράν Μπλαν (Παρί Σεν Ζερμέν) 7.000.00011. Ντέιβιντ Μόγες (Ρεάλ Σοσιεδάδ) 7.000.00012. Ράφα Μπενίτεθ (Νάπολι) 6.900.00013. Βάλτερ Ματσάρι (ελεύθερος-πρώην τεχνικός της Ίντερ) 6.800.00014. Ρομπέρτο ντι Ματέο (Σάλκε) 6.000.00015. Λουτσιάνο Σπαλέτι (ελεύθερος-πρώην τεχνικός της Ζενίτ) 5.500.00016. Λουίς Ενρίκε (Μπαρτσελόνα) 5.500.00017. Αντόνιο Κόντε (Εθνική Ιταλίας) 5.300.00018. Μανουέλ Πελεγκρίνι (Μάντσεστερ Σίτι) 5.200.00019. Μπρένταν Ρότζερς (Λίβερπουλ) 4.900.00020. Ρομπέρτο Μαντσίνι (Ίντερ) 4.800.000\nΑναρτήθηκε από ΑΡΓΟΝΑΥΤΕΣ στις 3:13 π.μ. Δεν υπάρχουν σχόλια:\nΟι πιο ακριβοπληρωμένοι του ποδοσφαίρου. Όταν ο θα...


Rebuilding Synergy - Sociality\nΈνα από τα σημαντικότερα έργα μας μέχρι σήμερα είναι το Synergy, μια εργαλειοθήκη οικονομικής συνεργασίας για συνεταιρισμούς με χρήση Blockchain. Τώρα βρίσκεται στο στάδιο της δοκιμαστικής λειτουργίας. Μπορείτε να διαβάσετε αναλυτικά για αυτό εδώ.\nΤον τελευταίο μήνα έχουμε μπει στην διαδικασία να ξαναστήσουμε το Blockchain κομμάτι του Synergy από την αρχή. Αυτό προέκυψε κατά κύριο λόγο εξαιτίας της αναβάθμισης που έγινε στο open source framework που χρησιμοποιούμε, το Quorum. Μέσω της αναβάθμισης προστέθηκαν νέα εργαλεία που προσφέρει η ConsenSys ενώ χάρη στην δουλεία του Γιώργου Θεοφίλη ξαναγράφτηκαν και τα έξυπνα συμβόλαια μας για Loyalty και Microcredit. Επίσης αναβαθμίστηκαν και τα εργαλεία διαχείρισης του Blockchain και έτσι μπορούμε πιο αποτελεσματικά να ελέγχουμε την κατάσταση του δίκτυου, τις νέες συναλλαγές και να διαχειριζόμαστε τα έξυπνα συμβόλαια. Με αυτή την αναβάθμιση διασφαλίζουμε την μακροβιότητα της εργαλειοθήκης μας αφού πλέον βασίζεται σε μια πιο ώριμη (mature) και σταθερή (stable) βιβλιοθήκη.\nΕπιπλέον, μας δόθηκε η ευκαιρία να αναμορφώσουμε τους κόμβους του δικτύου. Το Blockchain μας λειτουργεί με κόμβους στα συνεργατικά καταστήματα οι οποίοι “ψηφίζουν” αυτόματα για κάθε συναλλαγή δημιουργώντας έτσι ένα αποκεντρωμένο δίκτυο συναλλαγών, αντί για μια κεντρική τράπεζα. Κατά τη διάρκεια του πρώτου κύκλου ανάπτυξης είχαμε δημιουργήσει δύο δοκιμαστικούς κόμβους τους όποιους στην συνέχεια καταργήσαμε. Το αποτέλεσμα ήταν κατά την διάρκεια της διεκπεραίωσης των συναλλαγών να έχουμε συνεχώς 2 απόντες δυσκολεύοντας την απαρτία και κατά συνέπεια την απαιτούμενη πλειοψηφία για να ολοκληρωθεί η συναλλαγή.\nΑυτό έκανε ευάλωτο το σύστημα μας. Αν κάποιοι από τους κόμβους στα συνεργαζόμενα καταστήματα είχαν αποσυνδεθεί από το Internet ή για κάποιον λόγο είχαν κλείσει αυτό μπορεί να μας καθυστερούμε στο να κάνουμε συναλλαγές. Το αποτέλεσμα ήταν να τρέχουμε κυριολεκτικά στο κατάστημα να δούμε τι συμβαίνει! Ευτυχώς τώρα δεν θα έχουμε αυτό το πρόβλημα. Έχουμε στήσει ήδη τους δύο πρώτους νέους κόμβους και θα συνεχίσουμε αναβαθμίζοντας τους κόμβους σε όλα τα συνεργαζόμενα συνεργατικά εγχειρήματα χωρίς μόνιμες απουσίες!\nΕπόμενο βήμα να αλλάξουμε και το API μας, τον σύνδεσμο δηλαδή μεταξύ του Blockchain και της εφαρμογής ψηφιακού πορτοφολιού, ώστε να μπορεί να ανταποκριθεί στις αλλαγές που έγιναν στο Blockchain λόγω της αναβάθμισης. Παράλληλα, μελετάμε τα επόμενα μας βήματα ώστε παρά την πανδημία η πρώτη κοινότητα του Synergy, το synergatika.gr, να λειτουργήσει βοηθώντας όσο μπορεί τους συνεταιρισμούς σε αυτό το δύσκολο οικονομικό περιβάλλον.


31 πράγματα που πρέπει να αποβάλλεις αν ψάχνεις την ευτυχία – RUNSTER\n‘Έφτασε η ώρα να… καθαρίσεις!\nΑν θες να είσαι πιο ευτυχισμένος άνθρωπος, δεν χρειάζεται να προσθέτεις πράγματα στη ζωή σου, αλλά κυρίως χρειάζεται να.. αποβάλλεις. Φτάνοντας σιγά σιγά και το τέλος αυτού του έτους, ήρθε η ώρα για τον απολογισμό σου. Απαλλάξου από ανησυχίες και προβλήματα, έτσι ώστε να κινηθείς προς τη σωστή κατεύθυνση. Να τι έχεις να διώξεις από πάνω σου:\n1) Το να συγκρίνεσαι συνέχεια με άλλους. 2) Το να δημιουργείς μη ρεαλιστικές προσδοκίες για τον εαυτό σου. 3) Την εμμονή σου με τα social media. 4) Τις κακές συνήθειες ξοδέματος χρημάτων. 5) Τον φόβο που έχεις για το άγνωστο. 6) Το να ζεις στο παρελθόν. 7) Το να αναβάλλεις ή να προσπερνάς τις διακοπές. 8) Το υπερφορτωμένο πρόγραμμα. 9) Τις ανθυγιεινές σχέσεις. 10) Το να περιμένεις για την τέλεια στιγμή. 11) Το να θες να ελέγχεις τα πάντα. 12) Το να περιμένεις από τους άλλους να σε κάνουν ευτυχισμένο/η και ικανοποιημένο/η. 13) Το να αποφεύγεις να ξεμυτίσεις από το σπίτι. 14) Την ανάγκη που νομίζεις ότι έχεις, να θες να έχεις ‘τα καλύτερα πράγματα΄. 15) Τον δισταγμό σου να ενδίδεις σε ορισμένες πιο χαλαρές καταστάσεις. 16) Το να λυπάσαι εσύ ο ίδιος/α τον εαυτό σου. 17) Το φόβο της αποτυχίας. 18) Τις μνησικακίες, τις ‘κακιούλες’. 19) Την έννοια για το τι σκέφτονται οι άλλοι για σένα. 20) Τον καθόλου οργανωμένο τρόπο ζωής σου. 21) Το να ελέγχεις τους άλλους (συνειδητά και μη). 22) Τη ζήλεια. 23) Το να κατηγορείς μόνιμα τους άλλους για λάθη δικά σου. 24) Τον διακαή πόθο να ταιριάζεις παντού και με όλους. 25) Να υπεραναλύεις καταστάσεις. 26) Τους ‘φίλους’ που δεν είναι εκεί όταν τους χρειάζεσαι πραγματικά. 27) Την αντίσταση που προβάλλεις στις αλλαγές. 28) Τον φόβο που έχεις να είσαι ο εαυτός σου. 29) Το να συνεχίζεις να κρατάς πράγματα που δεν χρειάζεσαι. 30) Το να αποφεύγεις να έρθεις face-to-face με τα προβλήματα. 31) Το άγχος που έχεις ‘μην χάσεις κάτι που συμβαίνει’ ή ‘μην και δεν εκμεταλλευτείς μια ευκαιρία’.\nbe happyget rid ofHappinessMENTALITYPsychologytips\nPrevious ArticleΓραμμωμένοι κοιλιακοί: Sit-ups ή V-ups;\nNext ArticleΤα top 10 οφέλη του κρεμμυδιού στην υγεία


25 φανταστικές λεπτομέρειες που δεν έχεις προσέξει σε ταινίες με σούπερ ήρωες - Mad TV\n25 φανταστικές λεπτομέρειες που δεν έχεις προσέξει σε ταινίες με σούπερ ήρωες\nΕίτε είσαι φανατικός της DC και της Marvel είτε δεν έχεις πιάσει κόμικ ποτέ στη ζωή σου, ταινίες με σούπερ ήρωες έχεις δει. Πόσες όμως από τις παρακάτω λεπτομέρειες έχεις προσέξει;\nΟκ, για τις περισσότερες από αυτές πρέπει να έχεις δει τη κάθε ταινία πολλές φορές για να βρεις τις λεπτομέρειες μόνους σου αλλά μπορείς να τις διαβάσεις εδώ και να πεις στους φίλους σου ότι τα βρήκες μόνος σου, μην αγχώνεσαι, θα το κρατήσουμε μυστικό.\nΛεπτομέρειες που δεν έχεις προσέξει σε ταινίες με σούπερ ήρωες:\nΚατά τη διάρκεια του intro της ταινίας Watchmen βλέπουμε ένα νεαρό Night Owl να σταματά μια ένοπλη ληστεία μπροστά από το κτίριο της Όπερας στη Gotham. Ξέρεις κανένα κάτοικο της Gotham που έχασε τους γονείς του μετά από ένοπλη ληστεία έξω από την Όπερα.\nΟ πίνακας που φαίνεται στη ταινία ‘Deadpool’ είναι γεμάτος με διάσημες προσωπικότητες από τον Kanye West, τη Lindsay Lohan, τη Miley Cyrus, μέχρι και τον Vladmir Putin.\nΣτην ταινία The Avengers φαίνεται σε κάδρο μια φωτογραφία που ο Tony και η Pepper τράβηξαν στην ταινία Iron Man 2\nΣτη ταινία ο Thor είχε μια ψεύτικη ταυτότητα που έγραφε το όνομα ‘Dr. Donald J. Blake’. Αν και μοιάζει τελείως random, ο Blake υπάρχει στα κόμικς! Συγκεκριμένα τον δημιούργησε ο Odin έτσι ώστε ο Thor να χρησιμοποιήσει το σώμα του.\nΗ joker κάρτα που έδωσε ο Jim Gordon στον Batman στο τέλος της ταινίας Batman Begins την βρήκε ένας αστυνόμος με το όνομα “J. Kerr”, σου θυμίζει κάτι;\nΜιλώντας για τον Joker, η μάσκα που φοράει κατά τη διάρκεια μιας ληστείας στην αρχή της ταινίας The Dark Knight είναι παρόμοια με αυτή που φορούσε ο Cesar Romero ως Joker στη σειρά Batman του 1960.\nΟκ το Agents of SHIELD δεν είναι ταινία, αλλά τα portals στη σειρά είναι ίδια με αυτή στην ταινία Doctor Strange.\nΤο αυτοκίνητο του Ego στη ταινία έχει τα ίδια χρώματα με το σκάφος του Star-Lord.


Στάσεις θηλασμού: Ποιες είναι οι πιο άνετες; | imommy\nimommy.gr • Βρέφος • Στάσεις θηλασμού: Ποιες είναι οι πιο άνετες;\nΒρέφος | 18 Οκτωβρίου 2012 | 15:20 | Σιμέλα Κολαγκελέ\nΒρείτε την καλύτερη στάση για να το θηλάζετε: Εκείνη που θα εξασφαλίσει τη δική σας άνεση, αλλά θα ικανοποιεί και το μωρό σας. Κάθε στάση έχει τα συγκριτικά της πλεονεκτήματα. Βρείτε αυτήν που ταιριάζει περισσότερο σε εσάς και το μωρό σας.\n1. Ξαπλωμένη – Ιδανική στάση για τα βραδινά ταΐσματα.\nΤις πρώτες εβδομάδες της ζωής του, το παιδί μπορεί να ξυπνάει δύο και τρεις φορές μέσα στη νύχτα. Όχι γιατί το γάλα σας δεν είναι αρκετά θρεπτικό. Αντίθετα, τη νύχτα το στήθος παράγει περισσότερο γάλα, ιδίως μετά από τις πρώτες λίγες ώρες ύπνου, και το μωρό, ρουφώντας, σας «βοηθάει» ενστικτωδώς να το αδειάσετε. Μέσω της διέγερσης των νευρικών ινών που φθάνουν στον εγκέφαλο, ο θηλασμός και η νυχτερινή ανάπαυση αυξάνουν την παραγωγή προλακτίνης, της ορμόνης που ρυθμίζει τις εκκρίσεις των γαλακτοφόρων αδένων. Γι’ αυτό, να θηλάζετε το παιδί σας όποτε σας το ζητάει. Και για να μη σηκώνεστε κάθε φορά που κλαίει, βάλτε το κρεβατάκι του δίπλα σας -αν οι συνθήκες το επιτρέπουν-, ώστε να μπορείτε να το θηλάζετε ακόμη και μισοκοιμισμένη.\nΕάν θέλετε να το ταΐζετε χωρίς να στερείστε και τη δική σας ξεκούραση είναι χρήσιμο να μάθετε να το θηλάζετε ξαπλωμένη και στη διάρκεια της ημέρας. Προσπαθήστε να προσαρμόσετε τους ρυθμούς σας στους δικούς του. Όταν ξεκουράζεται εκείνο, είναι καλό να ξαπλώνετε κι εσείς, αντί να τρέχετε να προλάβετε όλες τις δουλειές του σπιτιού που έχουν μείνει πίσω.\nTip: Η ένταση των πρώτων ημερών στο σπίτι με το παιδί, το συνεχές σκύψιμο για να το ξαπλώσετε ή να το σηκώσετε από την κούνια του σας προκαλούν πόνους στην πλάτη. Και οι πόνοι αυτοί γίνονται πιο έντονοι τη νύχτα, όταν ξαπλώνετε και προσπαθείτε, έστω και θηλάζοντας, να ξεκουραστείτε και να χαλαρώσετε. Φροντίστε, λοιπόν, να έχετε πάντα την πλάτη ακουμπισμένη σε ένα μαξιλάρι και να ελέγχετε τη στάση σας. Μη σφίγγετε τους ώμους, μην καμπυλώνετε τη σπονδυλική σας στήλη και να κρατάτε το μωρό όσο το δυνατόν πιο κοντά στο στήθος σας.\n2. Καθιστή – Η πιο «φυσική» και άνετη στάση\nΤο πιθανότερο είναι να υιοθετήσετε αυτήν τη θέση αυθόρμητα. Είναι αυτή που σας επιτρέπει την πιο στενή επαφή μαζί του, αλλά και σας βοηθά να διορθώσετε τα «λάθη» του. Για να αποφύγετε τις ραγάδες, και για να τρώει εκείνο αρκετά, στην αρχή θα πρέπει να του μάθετε να παίρνει τη θηλή σας σωστά. Να ελέγχετε εάν η θηλή βρίσκεται ολόκληρη ανάμεσα στα χείλη του μωρού και εάν το στόμα του είναι καλά κολλημένο στη θηλαία άλω.\nTip: Εάν το μωρό θηλάζει ασταμάτητα ή δεν έχει κολλήσει σωστά στο στήθος, οι θηλές σας δέχονται μεγάλη πίεση. Έτσι προκαλούνται ραγάδες, που είναι αρκετά επώδυνες και καμιά φορά κάνουν τις μαμάδες να σταματήσουν το θηλασμό. Θα τις αποφύγετε διατηρώντας πάντα στεγνές τις θηλές, απλώνοντας πάνω τους μια κρέμα λανολίνης ή κάνοντας κομπρέσες αργίλου (10-15 λεπτά, δύο φορές την ημέρα). Όταν το μικρό πεινάει πολύ, θα ξεκινάτε το τάισμα από το στήθος που σας πονάει λιγότερο και θα προσέχετε να μην το απομακρύνετε απότομα. Στις πιο σοβαρές περιπτώσεις θα σας βοηθήσουν οι «ασπίδες θηλής» από σιλικόνη.\n3. Στο πλάι – Κατάλληλη για δίδυμα\nΚρατήστε το παιδί εντελώς γυρισμένο στη μια πλευρά, με τα ποδαράκια του προς τα έξω. Είναι δοκιμασμένη η αποτελεσματικότητα της στάσης αυτής, που είναι και η ιδανική για το θηλασμό διδύμων, καθώς, έχοντας η μαμά ένα από κάθε πλευρά, μπορεί να τα θηλάζει ταυτόχρονα. Σε κάθε γεύμα, όμως, πρέπει τα μωρά να εναλλάσσονται και στα δύο στήθη, ώστε να αδειάζουν και τα δύο στην περίπτωση που το ένα από τα δύο βρέφη είναι πιο μικρό ή πιο τεμπέλικο. Αναρρωτιέστε πώς είναι δυνατόν να παράγεται γάλα για δύο μωρά, όταν φαίνεται τεράστια η προσπάθεια να ικανοποιηθεί η πείνα του ενός; Κι όμως, εάν το στήθος διεγείρεται σωστά με το θηλασμό, προσαρμόζεται γρήγορα σε όλες τις απαιτήσεις, τόσο σε ποσότητα όσο και σε ποιότητα. Γι’ αυτό, θα παράγει γάλα ανάλογα με τους ρυθμούς του παιδιού και στην περίπτωση των διδύμων θα υπάρχει αρκετό και για τα δύο.\nTip: Η συγκεκριμένη στάση συνιστάται και όταν έχει προκληθεί συμφόρηση στο στήθος, το οποίο σκληραίνει και πονάει. Αν ταΐσετε το μωρό σας σε αυτή τη στάση, αδειάζει καλύτερα το γάλα, που συνήθως μένει στα πλάγια του στήθους και προκαλεί τη συμφόρηση. Οι ζεστές κομπρέσες (οι οποίες έχουν αγγειοδιασταλτική δράση) λίγο πριν το τάισμα έχουν την ίδια ευεργετική επίδραση στο πρόβλημα της συμφόρησης. Βέβαια, αν ξεπεραστεί η συμφόρηση, τότε το στήθος μπορεί να παράγει πολύ γάλα και, για να αδειάσει, πρέπει να βάζετε πιο συχνά το παιδί να θηλάσει.


Το Trivial Pursuit είναι ένα επιτραπέζιο παιχνίδι το οποίο βασίζεται στην ικανότητα του παίκτη να απαντήσει σε γενικές ερωτήσεις. Το παιχνίδι δημιουργήθηκε το 1979 στο Κεμπέκ του Καναδά από τους Κρις Χάνει (Chris Haney) και Σκοτ Άμποτ (Scott Abbott). Αφού βρήκαν κάποια κομμάτια που τους έλειπαν από το Σκράμπλ αποφάσισαν να δημιουργήσουν το δικό τους παιχνίδι, το οποίο κυκλοφόρησε το 1982. Το 1984 στην Αμερική πουλήθηκαν πάνω από 20 εκατομμύρια παιχνίδια.\nΣκοπός του παιχνιδιού είναι ο παίκτης ενώ κινείται στο ταμπλώ να απαντήσει σωστά σε κάποιες ερωτήσεις trivial.Οι ερωτήσεις χωρίζονται σε 6 κατηγορίες, όπου η κάθε μία έχει το δικό της χρώμα.\nTα οποία χρώματα είναι μπλέ για την γεωγραφία, ρόζ για την διασκέδαση, κίτρινο για την ιστορία, καφέ για την λογοτεχνία, πράσινο για την επιστήμη και την φύση και πορτοκαλί για τον αθλητισμό. Το παιχνίδι περιλαμβάνει ένα ταμπλώ, πιόνια, κάρτες ερωτήσεων, μικρά τρίγωνα για να ταιριάζουν στα πιόνια και ένα ζάρι.\nΤα πιόνια του Trivial έιναι στρογγυλά και χωρίζονται σε 6 κομμάτια. Μέσα σε κάθε κομμάτι μπαίνει ένα τρίγωνο όταν απαντηθεί σωστά μια ερώτηση από κάποια κατηγορία.\nΚατά τη διάρκεια του παιχνιδιού οι παίκτες κινούν τα πιόνια τους σε μια διαδρομή η οποία μοιάζει σαν τροχός με 6 ακτίνες. Αυτή η διαδρομή χωρίζεται σε τμήματα διαφορετικών χρωμάτων και το κέντρο του ταμπλώ είναι ένα εξάγωνο. Στο τέλος της κάθε ακτίνας υπάρχει η "έδρα της κάθε κατηγορίας". Όταν το πιόνι κάποιου παίκτη πέσει πάνω σε ένα τετράγωνο απαντάει σε μια ερώτηση σύμφωνα με το χρώμα του τετραγώνο, το οποίο χρώμα αντιστοιχεί στι 6 κατηγορίες. Αν απαντήσει σωστά συνεχίζει να παίζει. Αν το πιόνι του παίκτη βρίσκεται σε τετράγωνο όπου είναι η "έδρα της κατηγορίας" τότε παίρνει ένα τρίγωνο του ίδιου χρώματος. Μερικά τετράγωνα λένε "ρίξε ξάνα", δίνοντας έτσι την ευκαιρία στο παίκτη να ξαναρίξει το ζάρι.\nΌταν ο παίκτης συγκεντρώσει ένα τρίγωνο από κάθε χρώμα (συμπληρώνοντας έτσι το πιόνι του) τότε κατευθύνεται προς το κέντρο του ταμπλώ (στο εξάγωνο) και απαντάει σε μια ερώτηση της οποίας η κατηγορία επιλέγεται από τους υπόλοιπους παίκτες. Αν απαντήσει σωστά τότε κερδίζει αλλιώς φεύγει από το κέντρο του ταμπλώ και ξανασυνεχίζει όταν έρθει πάλι η σειρά του.


Διευρύνεται μουσικά η Συμφωνική Ορχήστρα Μίκης Θεοδωράκης – Τι δηλώνει ο μαέστρος Η. Γκογκίδης – HELLENIC MEDIA GROUP\nΤον προσεχή σχεδιασμό συνεργασιών της Συμφωνικής Ορχήστρας Μίκης Θεοδωράκης, παρουσιάζει σε αδρά πλαίσια ο μαέστρος Ηλίας Γκογκίδης, ο οποίος παράλληλα, κάνει και αναφορά στα όσα ζήσαμε το προηγούμενο διάστημα με την καταπληκτική αυτή ορχήστρα. Ο Ηλίας Γκογκίδης, Μαέστρος της Συμφωνικής Ορχήστρας Μίκης Θεοδωράκης αναφέρει: Όπως κάθε ζωντανός οργανισμός, μέρα με τη μέρα ζει και εξελίσσεται, έτσι και η Συμφωνική Ορχήστρα με τη σειρά της, εντάσσεται σε μια διαδικασία διεύρυνσης του μουσικού της ρεπερτορίου.\nΞεκινήσαμε πέρυσι, μέσα στη ‘’δίνη’’ του Covid-19, καταφέρνοντας να παρουσιάσουμε αρκετά κομμάτια του συνθέτη, μερικά από τα οποία εκτελέστηκαν για πρώτη φορά σε Συμφωνική φόρμα. Ο Μίκης Θεοδωράκης αναφέρει: «Ο Μπετόβεν ήταν πραγματικός επαναστάτης και ως άνθρωπος. Για μένα ο Μπετόβεν είναι καλλιτεχνικά πατέρας μου». Με αφορμή τη (πνευματική) σχέση του Μίκη Θεοδωράκη, με τον L.V.Beethoven, η ορχήστρα θα εκτελέσει τη 1η Συμφωνία του Beethoven. Στόχος μας, να παρουσιάσουμε στο κοινό τους δύο παρακάτω μουσικούς κόσμους: τον «Επαναστάτη» Beethoven, και τον συμφωνικό Θεοδωράκη. Από τα Συμφωνικά λοιπόν έργα του Μίκη Θεοδωράκη, επιλέχθηκε το «Πνευματικό Εμβατήριο», μέσα από το οποίο θα τιμήσουμε ιστορικά την επέτειο των 200 χρόνων από την Ελληνική Επανάσταση. Ανάμεσα σε λοιπούς κύκλους τραγουδιών και έργων, έχουν επιλεχθεί τα λαϊκά κομμάτια από το «Άξιον Εστί», η «Μπαλάντα του Μαουτχάουζεν», η «Σονατίνα για Πιάνο», κ.α. Τιμώντας τη γη που μας φιλοξενεί, την όμορφη Επτάνησο, η ορχήστρα θα εκτελέσει σε διασκευές, αποσπάσματα έργων Επτανήσιων συνθετών, όπως «Η Κρητικοπούλα», του Σπύρου Σαμάρα, «Το λουλούδι του κάμπου» του Ιωσήφ Μπονέλου, τον «Γεροδήμο» του Παύλου Καρρέρ, κ.α. Είναι χαρά μας, όπου στις παραγωγές που υπάρχουν στο Καλλιτεχνικό Πρόγραμμα 2022, η Σ.Ο.Μ.Θ., θα συνεχίσει τη συνεργασία της με τη Δημοτική Χορωδία Κέρκυρας ‘’San Giacomo’’, και τη Μικτή Χορωδία Άι Μαθιά ‘’Μιχάλης Καποδίστριας’’. Είναι τιμή επίσης, που μεταξύ άλλων, το καλοκαίρι στο Παλαιό Φρούριο Κέρκυρας θα διοργανωθούν Φιλανθρωπικές Συναυλίες, με ανθρώπους που υπηρέτησαν για δεκαετίες το έργο του συνθέτη. Ένας από αυτούς, η Μαρία Φαραντούρη. Θερμές ευχαριστίες στον Δήμο Κεντρικής Κέρκυρας, στη Περιφέρεια Ιονίων Νήσων, και στον ΣΥ.Π.Α.Π. Κέρκυρας, για την άμεση στήριξη προς την ορχήστρα. Ελπίζουμε πως, οι συνθήκες που ζούμε, να μας επιτρέψουν την ομαλή περάτωση του προγραμματισμού. Εύχομαι σε όλους τους μουσικούς της Συμφωνικής Ορχήστρας, να έχουμε μια χρονιά γεμάτη μουσική, και επιμονή\nkerkyrasimera – Corfu News – Η ΚΕΡΚΥΡΑ ΣΗΜΕΡΑ\nTags: Η. Γκογκίδης\nPreviousPrevious post:Στο Κέντρο Διαχείρισης Κυκλοφορίας της Περιφέρειας Αττικής ο Περιφερειάρχης Γ. Πατούλης-Συνεχής ενημέρωση για το πώς εξελίσσεται η κυκλοφορία στους δρόμουςNextNext post:ΕΚΠΟΜΠΗ ΕΞΩ ΑΠΟ ΤΑ ΔΟΝΤΙΑ ΛΑΪΚΗ ΜΟΥΣΙΚΗ


15η ΑΓΩΝΙΣΤΙΚΗ: Απόλλων - Λυκόβρυση 1-0Σάββατο 19 Ιανουαρίου 2013, 16:55Οι σημαντικότερες νίκες είναι αυτές που έρχονται όταν δεν είσαι στην καλύτερή σου μέρα. Αγραφος νόμος του ποδοσφαίρου, με τον Απόλλωνα για πρώτη φορά φέτος να παίρνει νίκη χωρίς να τη συνδυάσει με υψηλά στάνταρ απόδοσης. Οχι όμως ότι δεν την άξιζε κιόλας, άλλωστε ήταν η μοναδική ομάδα στο γήπεδο που έπαιζε για τους τρεις βαθμούς – οι αντίπαλοί μας ήρθαν για το 0-0, αλλά τους χάλασε τα σχέδια ο Παπουτσής.\n14η ΑΓΩΝΙΣΤΙΚΗ: Ανθούπολη - Απόλλων 2-4Κυριακή 13 Ιανουαρίου 2013, 23:58Ο υγιεινός περίπατος του πρώτου ημιχρόνου μετατράπηκε σε θρίλερ, τέλος καλό όμως, όλα καλά και η ομάδα μας έφυγε από το πολύ σκληρό –έως ακατάλληλο– τερέν της Χωράφας με ακόμα τρεις βαθμούς στις αποσκευές της. Μεγάλος πρωταγωνιστής ο Φοίβος Κοτσαύτης, που πέτυχε συνολικά τρία γκολ, τα δύο σε πολύ κρίσιμα χρονικά σημεία, τα οποία και κλείδωσαν ουσιαστικά τη νίκη μας, που μας κράτησε στη 2η θέση.\n13η ΑΓΩΝΙΣΤΙΚΗ: Απόλλων - Παράδεισος 3-0Σάββατο 5 Ιανουαρίου 2013, 23:25Καλύτερο ποδαρικό στο 2013, δεν γινόταν! Επιβλητική εμφάνιση, τρία γκολ στον Παράδεισο, αναρρίχηση στη δεύτερη θέση και μια εικόνα που αναμφίβολα γέμισε όλους όσοι ήρθαν στο γήπεδο (και ήταν πάρα πολλοί!). Κάνοντας ένα εκρηκτικό β’ ημίχρονο, η ομάδα μας έφτασε σε μια άνετη, τελικά, νίκη, αν και στο πρώτο 45λεπτο δεν προμηνυόταν κάτι τέτοιο. Μια νίκη, όμως, που είχαν υποσχεθεί οι παίκτες στον γενικό αρχηγό Βαγγέλη Ξυπολιτίδη, ο οποίος έφυγε για Σαουδική Αραβία.\n12η ΑΓΩΝΙΣΤΙΚΗ: Θρίαμβος Αθηνών - Απόλλων 0-0Σάββατο 22 Δεκεμβρίου 2012, 23:27Με θετικό τρόπο έκλεισε το 2012 για την ομάδα μας, που έγινε η πρώτη στην τρέχουσα σεζόν που δεν δέχθηκε γκολ από τον πρωτοπόρο Θρίαμβο και επίσης η πρώτη που δεν έχασε στην έδρα του. Ενα 2012 άκρως επιτυχημένο, μην ξεχνάμε είναι η χρονιά που κατακτήθηκε η άνοδος στη Β’ κατηγορία και σε σύνολο 29 παιχνιδιών πρωταθλήματος, μετρήσαμε 19 νίκες, 6 ισοπαλίες και μόνο 4 ήττες (όλες με 1-0)!\n11η ΑΓΩΝΙΣΤΙΚΗ: Απόλλων - ΑΕ Γλυφάδας 1-1Σάββατο 15 Δεκεμβρίου 2012, 23:20Με το… έτσι θέλω, η ομάδα μας υποχρεώθηκε σε ισοπαλία (1-1) κόντρα στην ΑΕ Γλυφάδας. Ενα κατά φαντασία πέναλτι καθόρισε τη μοίρα της αναμέτρησης και ήταν το τρίτο φετινό που δίνεται εις βάρος μας, ενώ εμείς (βέβαια…) δεν έχουμε πάρει κανένα. Και δεν ζητάμε να μας δώσουν κάποιο αμφισβητούμενο, αλλά τα καθαρά, που γίνονται μπροστά στα μάτια τους και παραδέχονται ακόμα και οι αντίπαλοι!\nΠΑΙΔΕΣ (10η αγωνιστική): Παράδεισος - Απόλλων 0-5Τρίτη 11 Δεκεμβρίου 2012, 00:021-1 την προηγούμενη εβδομάδα εκτός έδρας οι Ανδρες; 1-1 και οι Παίδες. 5-0 αυτό το Σάββατο, πάλι εκτός έδρας, οι Ανδρες; 5-0 και οι Παίδες! Νίκη, μάλιστα, που συνοδεύτηκε με την εκ νέου αναρρίχησή μας στην κορυφή του ομίλου!\nΝΕΟΙ (11η αγωνιστική): Χαλάνδρι - Απόλλων 0-1Δευτέρα 10 Δεκεμβρίου 2012, 23:37Σημαντική νίκη για την ομάδα Νέων του Απόλλωνα, που υπό το φως των προβολέων επικράτησε της συμπολίτισσας ΑΕ Χαλανδρίου με 1-0 και «σκαρφάλωσε», έτσι, στη δεύτερη θέση του βαθμολογικού πίνακα, στον 4ο όμιλο του πρωταθλήματος της ΕΠΣΑ.\n10η ΑΓΩΝΙΣΤΙΚΗ: Βριλήσσια - Απόλλων 0-5Σάββατο 8 Δεκεμβρίου 2012, 23:11Επιστρέψαμε! Θυμίζοντας την ομάδα των πρώτων αγωνιστικών, ο Απόλλωνας μετέτρεψε ένα δύσκολο παιχνίδι σε περίπατο, μη αφήνοντας κανένα περιθώριο αντίδρασης στον αντίπαλο. 5-0 στα Βριλήσσια, που δεν είχαν χάσει τις προηγούμενες πέντε αγωνιστικές, με τον Κομνηνό να κάνει… πράγματα και θαύματα, αλλά και όλη την ομάδα σε πολύ υψηλά επίπεδα απόδοσης.\nΠΑΙΔΕΣ (9η αγωνιστική): Αγ. Θωμάς - Απόλλων 1-1Τρίτη 4 Δεκεμβρίου 2012, 19:03Την «πάτησε» η ομάδα Παίδων του Απόλλωνα, δεχόμενη την ισοφάριση (1-1) από τον Αγιο Θωμά λίγο πριν το τέλος του αγώνα. Προσωρινή πτώση, λοιπόν, από την κορυφή του ομίλου, όμως είναι πολύ νωρίς ακόμα, δεν έχει ολοκληρωθεί καλά-καλά ο πρώτος γύρος.\nΝΕΟΙ (10η αγωνιστική): Απόλλων - Χολαργός 3-0Τρίτη 4 Δεκεμβρίου 2012, 16:41Σπουδαία εμφάνιση και νίκη για την ομάδα Νέων του Απόλλωνα, κόντρα στο Χολαργό (3-0). Σε ένα πολύ βαρύ από τη συνεχή βροχόπτωση αγωνιστικό χώρο, οι μικροί του Αντώνη Ταβερνάρη έδειξαν ψυχή και πήραν ένα τρίποντο που τους έβαλε ξανά σε τροχιά πρόκρισης στον όμιλο.\n9η ΑΓΩΝΙΣΤΙΚΗ: Αλσούπολη - Απόλλων 1-1Σάββατο 1 Δεκεμβρίου 2012, 23:06Σχετικά βελτιωμένη η ομάδα μας, σε σύγκριση με το χάλι της περασμένης εβδομάδας, έφυγε με την ισοπαλία (1-1) από τη Νέα Ιωνία, με αντίπαλο την Αλσούπολη. Αποτέλεσμα που μας αφήνει γλυκόπικρη γεύση, αλλά χαρακτηρίζεται δίκαιο, αφού όσο εύκολα θα μπορούσαμε να έχουμε κερδίσει, άλλο τόσο θα μπορούσαμε και να χάσουμε. Χρήσιμος βαθμός, σιγά-σιγά όμως πρέπει να επιστρέψουμε και στις νίκες.\nΠΑΙΔΕΣ (8η αγωνιστική): Απόλλων - Βριλήσσια 6-1Παρασκευή 30 Νοεμβρίου 2012, 12:45Το… βιολί της η ομάδα Παίδων του Απόλλωνα, σημείωσε μία ακόμα νίκη στο πρωτάθλημα της ΕΠΣΑ, παραμένοντας στην κορυφή του ομίλου της. Πρόσφατο «θύμα» της ο ΑΟ Βριλησσίων, με τα παιδιά του Γιάννη Γουρδουμπά να κάνουν πάρτι (6-1).\n8η ΑΓΩΝΙΣΤΙΚΗ: Απόλλων - Λαρισαϊκός 0-0Σάββατο 24 Νοεμβρίου 2012, 23:00Κάνοντας τη χειρότερη εμφάνιση των τελευταίων… μηνών, η ομάδα μας περιορίστηκε στο δίκαιο 0-0 με τον ουραγό Λαρισαϊκό, που πήρε έτσι τον πρώτο του βαθμό στο πρωτάθλημα. Χωρίς αρχή, μέση και τέλος, δεν δικαιούμαστε να έχουμε παράπονα για το τελικό αποτέλεσμα και το μόνο που έχουμε να κάνουμε είναι να σκύψουμε τα κεφάλια και να στρωθούμε στη δουλειά…\nΝΕΟΙ (8η αγωνιστική): Τριφυλλιακός - Απόλλων 1-2Τετάρτη 21 Νοεμβρίου 2012, 00:08Επιστροφή στις νίκες για την ομάδα Νέων του Απόλλωνα, 2-1 τον Τριφυλλιακό στο Χαλάνδρι, πιο εύκολα απ’ όσο δείχνει το σκορ. Τρομερή μπάλα από τους Εφηβους στο τουρνουά Soccer Link, σκόρπισαν στους… 10 ανέμους τον Γέρακα!\nΠΑΙΔΕΣ (7η αγωνιστική): Ατρόμητος Χαλ. - Απόλλων 0-1Τρίτη 20 Νοεμβρίου 2012, 01:30Επιασε κορυφή στον όμιλό της η ομάδα Παίδων του Απόλλωνα, με το εκτός έδρας 1-0 επί του συντοπίτη και έως πρότινος πρωτοπόρου Ατρόμητου, που μέχρι να «χτυπήσει» ο Γκάνιας δεν είχε δεχθεί γκολ! Εκτη νίκη σε εφτά αγώνες, συγκλονιστικό ματς από τον Κούκο!\n7η ΑΓΩΝΙΣΤΙΚΗ: Φοίνικας Περιστερίου - Απόλλων 1-0Κυριακή 18 Νοεμβρίου 2012, 23:37Δεν αλλάζει τίποτα, προχωράμε!Μας είχε… κακομάθει φέτος η ομάδα μας, είχαμε ξεχάσει ότι στο ποδόσφαιρο υπάρχουν τρία αποτελέσματα και γι’ αυτό ίσως στενοχωρηθήκαμε περισσότερο απ’ όσο έπρεπε για την ήττα από τον Φοίνικα Περιστερίου. Μην τρελαθούμε, όμως. Αν μας έλεγε κάποιος πριν ξεκινήσει το πρωτάθλημα ότι στις 7 πρώτες αγωνιστικές θα είχαμε 6 νίκες και θα ήμασταν 2οι, θα υπογράφαμε και με τα δύο χέρια.\nΝΕΟΙ (7η αγωνιστική): Απόλλων - Βριλήσσια 3-4Παρασκευή 16 Νοεμβρίου 2012, 01:47Με την εμφάνιση του α’ ημιχρόνου, τίποτα δεν προδίκαζε ότι η ομάδα μας θα γνώριζε την ήττα από τα Βριλήσσια. Οταν χαλαρώνεις, όμως, το πληρώνεις… Το εύκολο 2-0 μετατράπηκε σε 3-4 και οι Νέοι μας υποχώρησαν στην 6η θέση.\nΠΑΙΔΕΣ (6η αγωνιστική): Απόλλων - Νεοπεντελικός 3-0Παρασκευή 16 Νοεμβρίου 2012, 01:17Εύκολα σημείωσε την πέμπτη της νίκη η ομάδα Παίδων του Απόλλωνα, με το 3-0 επί του Νεοπεντελικού. Η ομάδα του Γιάννη Γουρδουμπά παρέμεινε στη 2η θέση και τώρα (Σάββατο 17/11) την περιμένει το ντέρμπι με τον συντοπίτη και πρωτοπόρο της βαθμολογίας Ατρόμητο.\n6η ΑΓΩΝΙΣΤΙΚΗ: Απόλλων - ΓΣ Αργυρούπολης 2-1Σάββατο 10 Νοεμβρίου 2012, 20:37Ισως να μην ήταν το πιο παραγωγικό μας παιχνίδι… Μπορεί να κάναμε περισσότερα λάθη απ’ ό,τι συνηθίζουμε… Υπήρξαν αρκετοί ποδοσφαιριστές μας που δεν βρέθηκαν στην καλύτερή τους μέρα… Αλλά… Το θέλαμε πολύ! Πάρα πολύ! Και το δείξαμε σε κάθε φάση, με πάθος και με δύναμη στη δύναμη των αντιπάλων μας. 2-1 τον ΓΣ Αργυρούπολης, έξι στα έξι και… όποιος αντέξει!\nΝΕΟΙ (6η αγωνιστική): Μελίσσια - Απόλλων 1-1Τρίτη 6 Νοεμβρίου 2012, 02:31Αν και κατά γενική ομολογία καλύτερη, η ομάδα Νέων του Απόλλωνα έμεινε στο εκτός έδρας 1-1 με τα Μελίσσια. Η απόσταση από την κορυφή μεγάλωσε στους 5 βαθμούς, αλλά υπάρχει πολύ… ψωμί ακόμα και οι μικροί δείχνουν ότι βρίσκονται στο σωστό δρόμο. Τρία στα τρία για τους Εφηβους, στο τουρνουά Soccer Link.


Έκανε 4,6 εκ. χιλιόμετρα, με το ίδιο αυτοκίνητο! - DAILY NEWS GR - dailynewsgr.com\nΣάββατο, 06 Οκτωβρίου 2012 18:52\nΜια θέση στο βιβλίο Γκίνες κατέχει ένας Αμερικανός οδηγός αφού έχει καταφέρει να διανύσει μέχρι σήμερα πάνω από 4,67 εκατομμύρια χιλιόμετρα με... ένα αυτοκίνητο.\nΟ 72χρονος Ιρβ Γκόρντον από την Νέα Υόρκη πέτυχε αυτό το εκπληκτικό ρεκόρ με ένα Volvo P1800 του 1966.\nΟ Γκόρντον έκανε τουλάχιστον 200 χιλιόμετρα σε ημερήσια βάση, δηλαδή έχει περάσει περίπου 12 χρόνια της ζωής του, οδηγώντας το Volvo του. Από το 1966 που αγόρασε το P1800 έχει αλλάξει τα ελαστικά του 114 φορές, έχει κάνει 734 αλλαγές λαδιών στο αυτοκίνητο και έχει γεμίσει 8.600 ντεπόζιτα βενζίνης. Αξίζει να σημειωθεί ότι το αυτοκίνητο δεν παρουσίασε ποτέ κάποιο πρόβλημα. Από τη μεριά του, ο Ιρβ Γκόρντον όλα αυτά τα χρόνια δεν παρέλειψε ούτε ένα από τα προγραμματισμένα service του αυτοκινήτου, τα οποία έκανε πάντα σε επίσημα, εξουσιοδοτημένα συνεργεία της Volvo.\nΠερισσότερα άρθρα από αυτήν την κατηγορία: « Πόσα χρήματα ρίχνουν κάθε χρόνο στην Fontana di Trevi; Μια "ρόδα" για γερά στομάχια! »


Ευχές και στον Μακ! | SDNA\n8 Μαρτίου 2015, 14:29\nΗμέρα γενεθλίων η σημερινή για τον ΠΑΟΚ, καθώς εκτός του Αγγελου Αναστασιάδη και ο Ρόμπερτ Μακ, έχει την τιμητική του. Ο Σλοβάκος μέσος έκλεισε στα 24 χρόνια ζωής και η ΠΑΕ ΠΑΟΚ, του έστειλε ευχές.\nΣαν σήμερα πριν από 24 χρόνια ο Ρόμπερτ Μακ ήρθε στον κόσμο. Ο Σλοβάκος, μέσος του ΠΑΟΚ, γιόρτασε παρέα με τους υπόλοιπους συμπαίκτες του τα γενέθλιά του και η ΠΑΕ ΠΑΟΚ, ετοίμασε ένα μικρό αφιέρωμα γι’ αυτόν.\nΗ ΠΑΕ ΠΑΟΚ εύχεται χρόνια πολλά με υγεία, ευτυχία και πολλές επιτυχίες σε όλα τα επίπεδα στον ΡόμπερτΜακ, ο οποίος κλείνει σήμερα 24 χρόνια ζωής.\nΗ αγγλική περιπέτεια έλαβε τέλος πριν ο Μακ προωθηθεί στην Πρέμιερ Λιγκ. Πήγε κατευθείαν στηΜπουντεσλίγκα με τη Νυρεμβέργη το 2010 να του προσφέρει την ευκαιρία της συμμετοχής σε ένα κορυφαίο πρωτάθλημα. Ο Μακ άρχισε να λαμβάνει χρόνο συμμετοχής από την αρχή κι έκλεισε την πρώτη του σεζόν στη Γερμανία με 22 συμμετοχές και σταδιακά καθιερώθηκε ως μια από τις πλέον αξιόπιστες λύσεις της Νυρεμβέργης στο δεξί άκρο της επίθεσης.\nΟ Ρόμπερτ Μακ είναι διεθνής με την Εθνική Σλοβακίας, με την οποία μετρά 11 συμμετοχές και τρία γκολ.


Σερβία - Kορονοϊός: Δραματική αύξηση των νέων κρουσμάτων - Τα νοσοκομεία αρχίζουν και γεμίζουν | Liberal.gr\nΣάββατο 31 Οκτωβρίου 2020, 20:10\nΣτη Σερβία για τρίτη συνεχή ημέρα καταγράφεται αρνητικό ρεκόρ των ημερήσιων κρουσμάτων κορονοϊού. Το τελευταίο 24ωρο επιβεβαιώθηκαν 1.817 νέα κρούσματα και απεβίωσαν έξι ασθενείς. Μέσα σε πέντε ημέρες ο αριθμός των προσβληθέντων από τον κορονοϊό Sars Cov-2 εξαπλασιάστηκε. Δραματική αύξηση καταγράφεται και στο αριθμό των ασθενών που χρειάζονται νοσηλεία.\nΣτα νοσοκομεία αναφοράς σήμερα νοσηλεύονται υπόψιν 1.122 ασθενείς εκ των οποίων οι 51 είναι διασωληνωμένοι. Ενδιαφέρον παρουσιάζει το στοιχείο ότι τα δύο από τα δέκα άτομα που υποβάλλονται σε PCR τεστ για το κορονοϊό είναι θετικά.\nΑπό τη Επιτροπή Δημόσιας Υγείας προειδοποιούν σημειωτέον ότι τα νοσοκομεία αρχίζουν να γεμίζουν και αν συνεχιστεί αυτή η ανοδική τάση στην εμφάνιση των νέων κρουσμάτων σύντομα θα αντιμετωπίσει πρόβλημα το σύστημα υγείας. Στο Βελιγράδι όπου η επιδημική κατάσταση είναι δραματική από χθες εντάχθηκε στο σύστημα των νοσοκομείων αναφοράς για τον κορονοϊό και το Κλινικό Κέντρο του Ζέμουν. Αυξάνεται επίσης και ο αριθμός των ασθενών με ήπια κλινική εικόνα που νοσηλεύονται στο κλειστό στάδιο «Arena» στο Νέο Βελιγράδι.\nΟι αρχές μάλιστα παρά την αλματώδη αύξηση των νέων κρουσμάτων απορρίπτουν το ενδεχόμενο γενικού lockdown κυρίως για οικονομικούς λόγους. Επισημαίνουν δε ότι η χρήση μάσκας σε όλους του χώρους, εσωτερικούς και εξωτερικούς, αρκεί για να σταματήσει η διασπορά του ιού.\nΝα σημειωθεί πως στη Σερβία από την εκδήλωση της πανδημίας νόσησαν 46.954 άνθρωποι και τα θύματα ανέρχονται σε 820.


Αρχική σελίδα | Επιχειρηματικές στρατηγικές μάρκετινγκ\nΕπιχειρηματικές στρατηγικές και υπηρεσίες διαδικτυακού μάρκετινγκ.\nΚατασκευή ή συντήρηση διαδικτυακών καταστημάτων. Παρέχουμε προσαρμοσμένες λύσεις.\nΜάρκετινγκ μηχανών αναζήτησης και βελτιστοποίηση μηχανών αναζήτησης με προσεκτική επιλογή κοινού.\nΔημιουργία περιεχομένου, ανάλυση δεδομένων και διαφήμιση.\nΚαινοτόμες λύσεις που ικανοποιούν τις μεμονωμένες επιχειρηματικές προσδοκίες.\nΔιαβάστε περισσότερα για τα θέματα μας και εργαστείτε παρακάτω ή στο ιστολόγιό μας. Μπορείτε επίσης να μας βρείτε σε όλα τα κοινωνικά δίκτυα και να δείτε την παρακάτω ροή Instagram.\nΥποστηρίζουμε την ψηφιακή ανάπτυξη και παρουσία. Η ομάδα μας απασχολεί εμπειρογνώμονες στην επικοινωνία μάρκετινγκ, στην ψηφιακή ανάπτυξη, στη δημιουργία περιεχομένου και σε πολλούς περισσότερους ειδικούς σε δεξιότητες.\nΔείτε περισσότερα στο κοινωνικό μας δίκτυο εργασίας.


Ιταλικό γόητρο, ο "ποιητής" και τα γυναίκεια στήθη… Η πλέον ηλίθια επίθεση! | Defence-point.gr\nnewsroom | 31/05/2020 11:30\nΟ Γκαμπριέλε ντ’ Ανούντσιο αποτελεί μια ιδιόμορφη ιστορική προσωπικότητα. Φανατικός Ιταλός εθνικιστής και προάγγελος του φασισμού, πολέμησε στον Α’ Παγκόσμιο και όχι άδικα μπορεί να θεωρηθεί ως ο ηθικός αυτουργούς τρομακτικών εγκλημάτων κατά των Ιταλών στρατιωτών από την ανίκανη διοίκησή τους. Ρομαντικός σε βαθμό ηλιθιότητας που όμως στοίχιζε αίμα, συνέλαβε, λοχαγός όντας, το σχέδιο εκτόξευσης μιας “επίθεσης γοήτρου”, μετά την καταστροφική για τα ιταλικά όπλα 10η Μάχη του Ισόντσο.\nΗ 10η Μάχη του Ισόντσο, δηλαδή η 10η συνεχόμενη ιταλική επίθεση, από τον Μάιο του 1915, στην περιοχή του ομώνυμου ποταμού, ξεκίνησε στις 12 Μαΐου 1917. Οι Ιταλοί υπερείχαν συντριπτικά σε αριθμό ανδρών και πυροβόλων των αντιπάλων τους και αρχικά προέλασαν. Οι Αυστριακοί όμως με αντεπιθέσεις τους σταμάτησαν και ανέκτησαν το περισσότερο χαμένο έδαφος.\nΣτις 28 Μαΐου με πρόταση του ντ’ Ανούντσιο, αποφασίστηκε η εκτέλεση μιας επίθεσης στην περιοχή του Σαν Τζιοβάνι, κοντά στον παράλιο δρόμο προς την Τεργέστη που κρατούσαν οι Αυστριακοί και αποτελούσε στόχο των ιταλικών επιθέσεων. Βασικό σημείο στηρίγματος των Αυστριακών στην περιοχή αποτελούσε το ύψωμα 28. Το ύψωμα βρισκόταν ανατολικά του μικρού ποταμού Τιμάβο οι όχθες του οποίου στο σημείο εκείνο απείχαν περί τα 30μ. μεταξύ τους.\nΟ ντ’ Ανούντσιο πάντα έτοιμος να εξυψώσει το ιταλικό γόητρο που είχε σκληρά πληγεί από τη νέα αποτυχία να διασπαστεί η αυστριακή άμυνα, σκέφτηκε την εκτέλεση μιας επίθεσης με καθαρά προπαγανδιστικό στόχο. Ένα ιταλικό τάγμα θα περνούσε τον ποταμό, θα καταλάμβανε το ύψωμα 28, θα διάσχιζε 2 χλμ. ακάλυπτου εδάφους ως το κατεχόμενο από τον εχθρό χωριό Ντουίνο, θα καταλάμβανε το εκεί ερειπωμένο κάστρο και θα ύψωνε μια τεράστια ιταλική σημεία ώστε να την δουν οι “σκλαβωμένοι Ιταλοί αδερφοί” στην Τεργέστη! Διαβάστε την συνέχεια στο history-point.gr\nTags: ΑΥΣΤΡΙΑ ΙΤΑΛΙΑ, Γκαμπριέλε Ντ' Ανούντσιο, ΠΑΓΚΟΣΜΙΟΣ ΠΟΛΕΜΟΣ, ταγματάρχης Ραντάτσιο, ΤΕΡΓΕΣΤΗ


Επανάσταση στην ιατρική: Τεστ καρκίνου στο σπίτι – medicalnews.gr\nΤο πρώτο τεστ για τη γενετική διάγνωση του καρκίνου του μαστού που γίνεται στο σπίτι ενέκρινε ο FDA. Το τεστ, με το όνομα 23andMe, θα χορηγείται χωρίς ιατρική συνταγή και θα μπορεί να ανιχνεύει τρεις γενετικές μεταλλάξεις των γνωστών ογκογονιδίων BRCA1 και BRCA2, μεταλλάξεις που εμφανίζονται πολύ συχνά σε άτομα εβραϊκής καταγωγής.\nΠαρόλο που το τεστ δεν μπορεί να διαγνώσει όλες τις πιθανές γονιδιακές μεταλλάξεις που σχετίζονται με την εμφάνιση του δεύτερου πιο θανατηφόρου καρκίνου, μετά τον καρκίνο του πνεύμονα, το τεστ θεωρείται ότι θα φέρει επανάσταση στην έγκαιρη διάγνωση του συγκεκριμένου καρκίνου. Η Αμερικανική Εταιρία Καρκίνου αναφέρει ότι μόνο φέτος θα διαγνωστούν με καρκίνο 260.000 γυναίκες και λίγοι άνδρες, εκ των οποίων οι 41.000 θα πεθάνουν.\nΤο τεστ είναι ιδιαίτερα απλό στην εφαρμογή του. Αναλύει ένα δείγμα σάλιου που μπορεί κανείς να συλλέξει μόνος του και απευθύνεται εξίσου σε γυναίκες και σε άνδρες: στις γυναίκες μπορεί να αποκαλύψει αν υπάρχει αυξημένος κίνδυνος καρκίνου του μαστού ή των ωοθηκών και στους άνδρες αν κινδυνεύουν να εμφανίσουν καρκίνο του μαστού ή του προστάτη.\nΕπί θετικού αποτελέσματος στο τεστ, οι ειδικοί συστήνουν στους χρήστες να επαναλάβουν την εξέταση σε κάποιο εξειδικευμένο κέντρο και να συμβουλευτούν έναν γενετιστή, προτού προβούν σε οποιαδήποτε ιατρικού χαρακτήρα απόφαση, όπως π.χ. λήψη ορμονοθεραπείας ή προφυλακτική μαστεκτομή ή υστερεκτομή. Το τεστ δεν θα πρέπει να χρησιμοποιηθεί ως υποκατάστατο της επίσκεψης στον γιατρό και των προληπτικών ελέγχων, αλλά ούτε και της πρόληψης του καρκίνου με αλλαγές στον τρόπο ζωής. Ωστόσο, η έγκριση του συγκεκριμένου τεστ ανοίγει μια πολύ μεγάλη συζήτηση: τη συζήτηση περί της χρησιμότητας του γενετικού ελέγχου στον γενικό πληθυσμό.\nΕπόμενο βήμα των επιστημόνων είναι να αναπτύξουν ένα τεστ που θα ανιχνεύει στον γενικό πληθυσμό περισσότερες μεταλλάξεις που σχετίζονται με τη νόσο -έχουν καταγραφεί περίπου 1.000 ένοχες μεταλλάξεις.\nΜε την έγκριση του 23andMe, το FDA ανακοίνωσε επίσης ότι άρχισε μια σειρά από δοκιμές για να επιβεβαιώσει την ακρίβεια και την αποτελεσματικότητά του.\nΕπόμενο Οι 4 ομάδες τροφών που ευθύνονται για τη δυσάρεστη αναπνοή\nΠροηγούμενο Οι βλαβερές συνέπειες του αλκοόλ στον εγκέφαλο\nΟι ασθενείς είναι απαιτητικοί ζητώντας διαρκή ενημέρωση


Avalanch - 'Torquemada' (English Version) - METAL DAZE\nAvalanch - 'Torquemada' (English Version)\nΤο 1988 δημιουργήθηκαν στην Ισπανία οι Speed Demons. Έναν χρόνο αργότερα μετονομάσθηκαν σε Avalancha. Τέσσερα έτη μετά (και έπειτα από την κυκλοφορία δύο demos) άλλαξαν το όνομα σε Avalanch. Αυτό διήρκεσε μέχρι και το 2012.\nΠρο εξαετίας επανήλθαν ως Avalanch All Star Band, αν και τελικά επικράτησε το Avalanch (σκέτο). Έχουν κυκλοφορήσει 14 "ολοκληρωμένους" δίσκους συν τρία demos, τέσσερα live albums, τρεις συλλογές και μπόλικα singles.\nΣτην παρούσα ανάρτηση θα σας παρουσιάσουμε το βίντεο της Αγγλόφωνης εκδοχής του τραγουδιού "Torquemada". Την αρχική έκδοση του μουσικού κομματιού την είχαμε πρωτακούσει στον δίσκο των Avalanch "Llanto de un héroe" που κυκλοφόρησε την άνοιξη του 1999.\nTagged under ΒΙΝΤΕΟ, AVALANCH